Lelaki Berusia 50 Tahun Ini Jadi ‘Spider-Man’ Demi Membiayai Rawatan Isteri Sakit

Wang ringgit, pangkat, kedudukan, harta benda dan cahaya mata yang cemerlang bukanlah kayu pengukur sebuah kebahagiaan dalam rumah tangga. Apa yang penting dalam mengecapi kebahagian ialah saling menyayangi antara satu sama lain.

Kita juga perlu menerima baik dan buruk pasangan kerana tujuan manusia dilahirkan berpasang-pasangan adalah untuk saling melengkapi antara satu sama lain.

Seperti kisah lelaki yang berumur 50 tahun ini apabila beliau sanggup menjadi Spider-Man demi membiaya rawatan isterinya yang kurang upaya. Gelagat adiwira tersebut menolak kerusi roda wanita berstatus orang kurang upaya (OKU) di sekitar Georgetown, menarik perhatian orang ramai terutama kanak-kanak.

Menurut Harian Metro, lelaki di sebalik topeng itu bernama Ahmad Shakirin Mohd Zain, 50. Beliau telah berkecimpung sebagai penghibur jalanan sejak setahun lalu sebagai satu cara untuk mendapatkan pendapatan sampingan bagi membiayai rawatan perubatan isterinya.

Beliau sebelum ini bekerja sebagai pelukis di Pasar Seni, Kuala Lumpur manakala isterinya Nur Aznita Mohd Ismail, 37 merupakan seorang tukang masak di restoran terkenal di ibu kota.

Namun nasib malang menimpa isterinya apabila wanita itu pernah terjatuh di bilik air menyebabkan dia mengalami serangan angin ahmar dan kerana menghidap kencing manis, kaki kanannya terpaksa dipotong daripada lutut ke bawah.

Setelah daripada kejadian itu, pasangan ini berpindah ke Pulau Pinang untuk mencuba nasib mencari rezeki seperti ini. Difahamkan beliau dan isteri menjadikan bilik tumpangan dengan kadar sewa RM55 sehari di tengah bandar raya sebagai tempat berteduh.

Menurutnya lagi, sebelum ini pendapatannya bergantung kepada hasil upah melukis dan menjual lukisan di beberapa lokasi tumpuan pengunjung sekitar ibu kota. Namun, melihatkan ramai kenalannya mampu meraih wang dengan berpakaian adiwira, dia membeli sut pakaian itu menerusi dalam talian dengan harga RM180.

Tambah beliau lagi, beliau dan isteri  sangat sukakan kanak-kanak tetapi masih belum mempunyai rezeki cahaya mata. Namun, dengan cara ini dapatlah kami menghiburkan kanak-kanak itu.

Beliau menjelaskan bahawa ‘aksi’nya itu bukanlah bertujuan untuk meminta-minta, tetapi mereka pernah menerima sumbangan sebanyak 20 sen selepas diminta beraksi Spider-Man dan bergambar dan dia tetap menerima sumbangan itu kerana paling penting ialah keikhlasan si pemberi.

Ahmad Shakirin merancang setelah isterinya sembuh kelak, beliau bercadang mahu menjana pendapatan dengan menjual makanan berikutan kepakarannya dalam menyediakan pelbagai jenis masakan

Dikepilkan beberapa artikel inspirasi yang sesuai untuk bacaan anda. Klik pautan di bawah untuk bacaan lanjut.

Cara Lelaki Ini ‘Ajar’ Penumpang Buang Sampah Dari Kereta Dipuji Netizen

Netizen Puji Usaha Pemuda Ini Bantu Selesaikan Masalah Banjir Di Kuala Lumpur

Lihat Cara Pengawalan Banjir Yang Sangat ‘Advanced’ Di Jepun


Lelaki Bina 11 Bonggol Setuju Terima Bantuan Psikososial Daripada UKM

Seorang lelaki dari Besut, Terengganu yang tular kerana membina 11 bonggol di jalan sekitar rumahnya baru-baru ini bakal menerima bantuan psikososial daripada Universiti Kebangsaan Malaysia (UKM).

Bantuan itu menurut Astro Awani telah ditawarkan oleh Unit Khidmat Psikologi dan Kaunseling (UKPK) universiti tersebut menerusi satu panggilan telefon yang dibuat Pensyarah Kanan Pusat Kajian Psikologi dan Kesejahteraan Manusia UKM Dr Nazirah Hassan pagi tadi.

Lelaki tersebut, Nor Muhamad Roslam Harun difahamkan telah menerima tawaran tersebut dan turut mengakui beliau sebelum ini mungkin mengalami masalah mental ketika dihubungi.

“Setelah kami berbual menerusi telefon, Nor Muhamad Roslam mengaku bahawa beliau mungkin mengalami masalah kesihatan mental.

“Namun tidak tahu bagaimana dan di mana untuk mendapatkan bantuan, sebab itulah juga beliau bersetuju untuk menerima khidmat UKPK,” katanya seperti dilaporkan Astro Awani yang memetik Bernama.

Untuk tujuan bantuan berkenaan, pihak mereka menjelaskan akan melakukan beberapa sesi rawatan secara dalam talian untuk menentukan status psikologi lelaki berkenaan.

Tindakan Nor Muhamad Roslan sebelum ini yang membina beberapa bonggol di sepanjang jalan 40 meter berhampiran rumahya menjadi bualan netizen dalam negara.

Ia selepas terdapat individu yang difahamkan juga penduduk kampung berkenaan memuat naik dan berkongsikan perkara berkenaan di media sosial.

Bagaimanapun, selang beberapa hari, beliau kemudiannya dilaporkan telah menghancurkan struktur binaan bonggol tersebut dan meminta maaf kepada mereka yang terjejas dengan tindakannya.

Ketika menjelaskan mengenai pembinaan bonggol tersebut, beliau memberitahu ianya dibina bagi mengelakan kenderaan daripada melalui jalan tersebut dengan laju kerana ia berada berhampiran dengan bilik tidurnya.

Baca perkongsian penuh kami sebelum ini mengenai penjelasan beliau melalui pautan di bawah.

Bina 11 Bonggol Dalam Jarak 40 Meter, Individu Bertanggungjawab Tampil Mohon Maaf

Motosikal Di Atas Peti Surat Dipercayai Bukan Disebabkan Salah Pemilik

MPK Kecewa Laluan Ke Teluk Tongkang Kerap Diceroboh Geng Basikal Tidak Bertanggungjawab


6 Tip Yang Bakal Buat Anda Disayangi Dan Dihormati Orang Bawahan

Majunya sebuah syarikat bukan kerana seorang sahaja tetapi ia melibatkan majikan dan para pekerja. Jadi, penting suasana bekerja yang selesa dari segi fizikal, emosi dan lain-lain agar timbul rasa belonging bersama syarikat.

Di bawah ini 6 tip yang boleh menyebabkan anda disayangi para pekerja.

Marah staf anda di hadapan orang lain (bukan staf) adalah satu perbuatan yang tidak profesional. Tidak kira kita berada dalam sektor kerajaan mahupun swasta, tindakan memaki hamun (marah) staf kita di hadapan pelanggan (orang lain) bakal menimbulkan perasaan tidak puas hati staf anda.

Kesan yang lebih buruk, ia akan menyebabkan pelanggan kurang selesa dengan anda. Silap hari bulan, kalau anda di bidang korporat/perniagaan, boleh lari pelanggan anda tadi.

Harus ingat bahawa setiap manusia yang lahir di muka bumi ini lahir dengan emosi dan perasaan. Tindakan kita memarahi staf di hadapan rakan mereka akan memalukan staf tersebut.

Tindakan itu boleh menyebabkan dia rasa ‘down’ dan tertekan. Sekaligus menyebabkan staf kita tadi hilang motivasi untuk bekerja. Lebih teruk lagi, jika dia berdendam.

Sebagai manusia, anda pasti tidak mahu di’sumpah laknat’ oleh insan lain kan? Jadi berpada-padalah ya.

Oh. NO NO. Never ever do that. Jangan sesekali kita sebagai ketua (majikan) menyebar aib staf sendiri. Tidak kira kepada orang dalam atau orang luar. Baik buruk staf kita, itu staf kita.

Seharusnya, yang buruk itu kita jadikan tauladan, agar ia tidak berulang. Bukan dijaja ke sana ke mari seumpama sambal belacan. Kenapa? Yang disebar itu, lama-lama sampai jua ke telinga staf tadi?

Akibatnya, anda sendiri tanggunglah ya, wahai majikan yang budiman. Nak tanya, kita sendiri pun semestinya tidak mahu orang sebar aib kita, kan?

Opss! Setiap yang berlaku pasti ada puncanya. Maka siasatlah terlebih dahulu puncanya. Semestinya jalan yang paling tepat adalah bertanya sendiri kepada staf tadi. Barulah nampak kita (majikan) pandai mengurus situasi dan menyelesaikan masalah.

Kesalahan lampau staf itu biarlah berlalu. Perbuatan ungkit-mengungkit inilah yang banyak menyebabkan orang yang sedang berhijrah (berubah) kembali kepada diri asalnya (kejahilan).

Maka, berlapang dada ya wahai majikan semua. Ingat, kalau staf kita punya masa silam, mereka juga punya masa hadapan. Seperti kita juga, sebelum kita berada di kerusi majikan, pastinya kita pernah berada di kerusi staf. Maka, berpada-padalah.

Lazimnya begitulah, kita suka banding-membandingkan antara A dan B. Sebagai manusia, kita pasti akan sentiasa mencari yang terbaik. Sehingga kita lupa, bahawa setiap yang lahir itu punya kehebatan dan kebolehan tersendiri.

Maka, apa yang perlu kita buat sebagai majikan adalah menyediakan peluang agar kelemahan dan kekurangan staf kita dapat diolah menjadi keistimewaan dan kelebihan serta kekuatan buat kita dan organisasi.

Baiklah. Cukup 6 tip ini. Moga anda menjadi majikan yang disayangi dan dihormati oleh staf kerana siapa diri anda, bukan kerana kuasa yang anda ada semata-mata.

Terima kasih. Salah silap mohon dibaiki.


SMS Breakup Lelaki Ini Menjadi Viral. Anda Pasti Terkejut Apabila Mengetahui Puncanya

Ini bukan post balas “Gadis Di Luar Sana, Anda Boleh Gunakan Alasan Ini Untuk Reject Lelaki Yang Sukakan Anda. Yang Terakhir Paling Win!”

Sebenarnya, bukan perempuan sahaja suka beri alasan. Lelaki pun sama juga.

Alasan-alasan mereka ada juga yang tidak boleh diterima akal. Terutama bab was-was, cemburu dan mahu menguasai perhubungan.

Kebetulan pula, dalam minggu ini ada 1 SMS seorang lelaki yang sungguh epik. Ia sudah menjadi viral di internet. Dia telah menghantar SMS breakup dengan menerangkan 6 sebab utama.

Dari alasan-alasannya itu seolah-olah lelaki ini rasa insecure dengan perhubungan tersebut.

Mesej ini telah dipos di Twitter oleh rakan bekas teman wanita lelaki tersebut.

“My friend just sent me this break-up message she received after 7 weeks of dating. My fav reason for split is #3,” – Amy Nelmes, dari Sydney, Australia.


Lelaki Buntu SUV Lexus Baru Pakai 6 Bulan Hilang Dibawa Lari Dari Pusat Servis

Seorang pelanggan berputih mata selepas kereta SUV Lexus yang dihantar ke sebuah pusat servis kenderaan di Ayer Keroh di sini hilang semasa menjalani penyelenggaraan berjadual.

Tay Han Sin, 49, berkata, sebelum kejadian, dia menghantar kenderaan jenis model Lexus RX300 F Sport untuk diselenggara kali kedua di pusat servis berkenaan. Bagaimanapun, beberapa jam kemudian dia dimaklumkan bahawa kenderaan miliknya telah dibawa keluar oleh individu lain setelah selesai diselenggara.

“Apabila saya membuat semakan kamera rakaman litar tertutup (CCTV) di premis itu mendapati seorang lelaki yang tidak dikenali telah mengambil kunci kenderaan saya.

“Saya kecewa kenderaan itu hilang ketika mendapatkan perkhidmatan di premis berkenaan, namun syarikat itu membantu sedikit sahaja,” katanya ketika sidang akhbar berkenaan kehilangan kenderaan selepas pertemuan Pengerusi Pusat Pengaduan Awam MCA Melaka, Dennis Lee Han Lim bersama wakil pusat servis itu di Ayer Keroh pada Isnin.

Memetik Sinar Harian, Han Sin yang baru enam bulan menggunakan SUV itu kini dibebani dengan ansuran lebih RM2,000 sebulan sedangkan kereta itu masih belum dijumpai.

Sementara itu, Dennis Lee berkata, masalah tersebut dipanjangkan kepadanya setelah mangsa menunggu selama sebulan, namun belum ada sebarang perkembangan positif mengenai kehilangan kenderaan itu.

Katanya, pihak terbabit memberitahu proses untuk menyelesaikan isu berkenaan akan mengambil sedikit masa.

“Sehingga kini kes tersebut masih dalam siasatan dan membabitkan pelbagai pihak termasuk polis. Syarikat terbabit dan insurans juga telah mengetahui perkara ini dan akan membuat keputusan berdasarkan maklumat yang diterima termasuk siasatan pihak polis,” katanya.

Dalam pada itu, beliau berharap pusat servis kenderaan perlu meningkatkan ciri keselamatan di premis masing-masing terutamanya melibatkan harta milik pelanggan.

* Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Lelaki Bunuh Kucing Terima Hukuman Penjara 34 Bulan Dan Denda RM40,000

Adakah anda masih ingat akan sebuah video viral yang memaparkan tiga individu sengaja membunuh seekor kucing bunting dengan cara memasukkannya ke dalam mesin pengering di sebuah dobi di Gombak pada tahun lalu?

Salah seorang tertuduh, K. Ganesh berusia 42 tahun telah dijatuhi hukuman penjara 34 bulan dengan denda RM40,000 oleh Mahkamah Sesyen Selayang semalam. Tambahan 4 bulan penjara akan dikenakan sekiranya tertuduh gagal membayar denda berkenaan.

Hakim, Rasyihah Ghazali membuat keputusan itu terhadap tertuduh selepas mendapati pihak pendakwaan berjaya membuktikan kes melampaui keraguan munasabah di akhir kes pembelaan.

Hakim turut menegaskan bahawa hukuman tersebut dikenakan supaya ianya menjadi pengajaran buat tertuduh dan masyarakat di luar sana supaya tidak berlaku zalim kepada haiwan.

Tertuduh didakwa mengikut Seksyen 29(1)(e) Akta Kebajikan Haiwan 2015 dan boleh dihukum di bawah Seksyen 29(1) akta sama yang memperuntukkan hukuman denda maksimum RM100,000 atau penjara sehingga tiga tahun atau kedua-duanya jika sabit kesalahan.

Rakan tertuduh, A Mohanraj, 42, dijatuhkan hukuman penjara selama 2 tahun, atas kesalahan sama dan seorang lagi lelaki, SS Satthiya, 26, dilepaskan tanpa dibebaskan daripada pertuduhan sama.

Kesalahan tersebut dilakukan di premis Dobi Queen Self Service Laundry Taman Gombak Ria, Jalan Gombak Ria, Taman Gombak Ria, Batu Caves, antara 12.54 tengah malam dan jam 1 pagi pada 11 September 2018.

Perbuatan tiga individu terbabit kemudiannya tersebar di media sosial dan menerima kecaman masyarakat dan warganet sebelum Persatuan Haiwan Malaysia bertindak membuat laporan polis dan mereka ditahan pihak polis.

Terdahulu, Wanita yang melanggar 8 kanak-kanak dua tahun lalu dibebaskan membuatkan keluarga mangsa terkilan. Klik pautan di bawah untuk bacaan lanjut.

Ibu Bapa 8 Mangsa Tragedi Langgar Terkilan Dengan Keputusan Mahkamah

Kematian Muhammad Adib Disahkan Kerana Dipukul Beberapa Individu Tidak Dikenali

Pihak Pendakwaan Mahu Buktikan Bekas CEO Cradle Fund, Nazrin Hassan Mati Dibunuh


Lelaki Ini Cuba MRT Baru Hari Ini, Dan Ini Apa Dia Dapat

Pengumuman perkhidmatan MRT secara percuma selama sebulan yang bermula hari ini disambut baik oleh orang ramai.

Seorang rakan, Abdul Jabbar, mencuba perkhidmatan MRT baru ini dari hujung ke hujung, iaitu dari Semantan ke Sungai Buloh dan kembali semula ke Semantan.

Penuh bersemangat, beliau berkongsi pengalaman beliau menaiki MRT baru.

Melihat gambar-gambar yang dikongsi, saya pun berasa teruja melihat kemudahan yang jauh lebih baik daripada apa yang pernah ada di LRT, Monorel mahupun KTM.

Bukan saya sahaja teruja. Lihat lelaki ini, berlari untuk mencuba MRT pertama kali.

Staf MRT pun menyambut dan mengalu-alukan kedatangan pelanggan-pelanggan baru mereka.

Penghadang penuh. Bab keselamatan sangat tinggi. Tiada sesiapa boleh lompat sesuka hati.

Ia pamer dua tren yang ke hadapan. Kiranya boleh bajet tren seterusnya dan kedua seterusnya berapa minit lagi sampai.

Kelihatan ramai mencuba di stesen Sungai Buloh.

Paparan skrin digital menunjukkan stesen-stesen MRT.

Perkhidmatan tergendala sebentar semasa Abdul Jabbar menaiki tren.

“Sesi masalah teknikal, tak dapat keluar di Mutiara Damansara,” katanya.

“Tak takut. Tapi adalah pakcik makcik yang restless.”

“Yang kelakar, tren sebelah jalan. Lepaslah 2, 3 buah. Tren kami yang tak bergerak-gerak,” jawabnya.

Mujurlah masalah cepat-cepat diselesaikan oleh staf MRT yang cekap.

Bercakap pasal stesen, memang pergh, menarik tertarik.

Ia dimulakan dengan mesin tiket yang dilekat kertas bertulis ‘Free ride until 16/1/2017’. Sampai ‘tahun depan’ tuuu.

Garisan kuning itu adalah laluan dan gate untuk OKU.

Sementara menunggu, duduklah di kerusi baru.

Hampir semua stesen mempunyai ruang solat. Saiz ok dan berhawa dingin.

“Rasa macam international sangat ruang solat berhawa dingin,” kata Jabbar.

Tandas OKU dan tempat tukar lampin untuk para bayi.

Ini pemandangan bas pengantara dari dalam stesen.

“Dari stesen MRT nak turun ke bus. Tinggi tu….,” kata Jabbar lagi.

“Jika ada yang rajin nak jalan kaki guna tangga dari stesen MRT turun ke feeder bus. Memang tinggi sangat. Nak lebih mudah dan senang pakai eskalator dan lif,” katanya panjang lebar.

Inilah gambar lif yang Jabbar maksudkan.

Dari Pusat Bandar Damansara ada yang ke KL Sentral.

Perkarangan yang tidak kurang cantiknya.

Maklumat MRT ini adalah kemaskini selepas artikel asal diterbitkan.

Jabbar terlalu teruja sehingga membuat beliau terus merakam momen-momen beliau di sana.

Seronok betul menonton perjalanan MRT baru ini.

Rotiboy dan 7-Eleven di stesen Semantan.

myNEWS.com pula ada di beberapa buah stesen MRT.


Lelaki Dalam Video Tular Rampas Beg Tangan Ketika Kemalangan Ditahan

Polis menahan seorang lelaki tempatan yang dipercayai merampas beg tangan dari kenderaan wanita yang terlanggar keretanya di kilometer 14.6 Lebuhraya Persekutuan dari arah Klang ke Kuala Lumpur bagi membantu siasatan.

Ketua Polis Daerah Shah Alam, Asisten Komisioner Baharudin Mat Taib berkata, suspek ditahan selepas membuat laporan polis berkaitan kemalangan jalan raya di Ibu Pejabat Polis Daerah Shah Alam, kira-kira jam 6.30 petang semalam.

Siasatan pihak polis mendapati kemalangan melibatkan tiga kenderaan itu berlaku di lebuh raya dari arah Klang menuju Kuala Lumpur.

Kejadian berlaku apabila sebuah kereta BMW dipandu seorang wanita dikatakan terlanggar bahagian belakang kereta lelaki tersebut sebelum dia melanggar pula sebuah Honda HRV di hadapannya.

“Tiada sebarang kecederaan dilaporkan. dan kes disiasat mengikut Rule 10 LN 166/59,” kata Baharudin dalam kenyataan malam tadi kepada pihak media.

Insiden jam 1.33 tengah hari semalam tular di media sosial di mana video tersebut memaparkan lelaki berusia 56 tahun berkenaan meminta wanita tersebut supaya menyerahkan kad pengenalan.

Menerusi video berdurasi satu minit 30 saat itu, lelaki berkenaan kemudiannya merampas beg tangan dan memasuki keretanya dipercayai untuk membuat laporan polis berhubung kemalangan tersebut. Dia kemudiannya turut mengarahkan wanita terbabit mengikutnya membuat laporan polis.

Saksi atau orang ramai yang mempunyai maklumat kemalangan diminta menghubungi Pen. Pegawai Penyiasat Bahagian Siasatan dan Penguatkuasaan Trafik (BSPT) Ibu Pejabat Polis Daerah Shah Alam, Sjn Hafizi bin Hashim ditalian 013-9557042 bagi membantu siasatan.

Jika anda terlibat dengan kemalangan, anda perlu tenang dan ini perkara yang sepatutnya anda buat. Baca pada pautan di bawah.

16 Langkah Buat Tuntutan Insuran Bila Kereta Anda Kemalangan

Patah Tulang Peha Dan Pinggul, Mangsa ‘Langgar Lampu Merah’ Kongsi Pengalaman Selepas Kemalangan


Lelaki Dari India Cerita Pengalaman Terima ‘Wahyu’ Untuk Sembah Donald Trump

Seorang lelaki dari India yakin Presiden Amerika Syarikat, Donald Trump adalah ‘tuhannya’ selepas mengalami mimpi. Dia juga mempunyai patung Trump yang diukir sendiri dan diletakkan di sebuah kuil di halaman rumahnya.

Krishna, 37 tahun, menyembah Trump sejak empat tahun yang lalu ketika Trump datang kepadanya dalam mimpi. Selepas itu beliau terus mengupah 15 pekerja buruh binaan untuk membantunya membuat patung khas setinggi enam kaki di rumahnya di selatan Telangana.

Kemudian perasaan dia untuk menyembah Trump menjadi bertambah kuat apabila berlaku satu pembunuhan seorang jurutera perisian di Telangana oleh Tentera Laut Amerika Syarikat, lapor SDE.

“Saya sangat kecewa dengan kejadian itu. Saya fikir satu-satunya cara presiden AS dan rakyatnya dapat memahami kehebatan kaum India adalah untuk menunjukkan kasih sayang kepada mereka. Itulah sebabnya saya mula menyembah Trump dengan harapan bahawa doa saya akan sampai kepadanya suatu hari nanti, “kata Bussa Krishna.

“Daripada berdoa kepada tuhan yang lain, saya memilih untuk berdoa kepada Trump,” katanya sambil memanggil presiden sebagai, “tuhan saya, Donald Trump.”

“Cinta saya kepadanya telah berubah menjadi penghormatan. Dia seperti Tuhan kepada saya sebab itulah saya bina patungnya,” katanya kepada TV New Delhi TV (NDTV) selepas ditanya mengenai patung Trump yang dikenakan dengan dasi merah, sut biru dan dengan tangan kanannya menunjukkan tanda bagus.

“Setiap hari Jumaat saya berpuasa untuk Trump. Saya juga membawa gambarnya dan berdoa kepadanya sebelum memulakan apa-apa kerja,” katanya kepada stesen tv tersebut itu.

Krishna, yang tinggal bersendirian, kini dikenali sebagai Trump Krishna, dan rumahnya dipanggil Trump House.

“Penduduk kampung tidak pernah menentangnya tetapi menghargai apa yang beliau lakukan,” teman kepada Krishna, Ramesh Reddy, lapor NDTV.

Jadi dia pada dasarnya berdoa kepada Trump dengan harapan bahawa kuasa rohaninya akan mencapai Presiden AS dan meyakinkannya tentang cinta dan kasih sayang yang dimiliki orang India untuknya.

Beliau dilaporkan teruja untuk bertemu Trump semasa kunjungan pertama presiden AS ke India minggu depan dan Krishna turut memohon kepada kerajaan India untuk memberi beliau peluang untuk bertemu Trump.

Trump dilaporkan akan memulakan lawatan rasmi pada 24 Februari ke bandar barat Ahmedabad, di mana beliau akan melawat bekas rumah pahlawan kemerdekaan Mahatma Gandhi.

Baca lebih lanjut mengenai Trump di sini, klik pautan di bawah.

Cadangan Damai Trump Beri Israel Kuasa Perluas Kawasan Jajahan Di Palestin

Ahli Parlimen Iran Tawarkan RM12 Juta Kepada Sesiapa Yang Berjaya Membunuh Donald Trump

Donald Trump Gelarkan Beliau Hero Selamatkan Hong Kong Daripada Dimusnah


Lelaki Di China Hampir Maut, Paru-Paru Bocor Selepas Jogging Pakai ‘Mask’

Sejak bermulanya COVID-19, manusia di seluruh dunia disajikan dengan terma ‘kebiasaan baharu’. Jarak dijaga, bernafas dikawal, dan bersentuhan adalah ‘haram’ buat seketika.

Setiap orang harus mematuhi peraturan ini walaupun ketika bersenam di luar rumah, namun memakai topeng bukanlah perkara yang baik untuk dilakukan ketika bersenam.

Seorang lelaki di China terpaksa menjalani pembedahan setelah paru-parunya bocor ketika dia melakukan aktiviti jogging dengan jarak 4KM dan memakai topeng mulut dan hidung.

Menurut Mirror, Zhang Ping, lelaki tempatan berusia 26 tahun dimasukkan ke Hospital Wuhan dengan kadar segera setelah dia mengalami sakit dada dan sesak nafas. Doktor telah melakukan pemeriksaan dan mendapati bahawa paru-paru kirinya telah dikompres sebanyak 90% dan jantungnya telah bergerak ke bahagian kanan tubuh.

Zhang berhenti dari berlari setelah dia mengalami kesukaran untuk bernafas. Selepas itu dia pulang ke rumah. Disebabkan kondisinya yang makin teruk, keluarganya membuat keputusan untuk terus menghantar dia ke hospital.

Namun, dia kembali dari pembedahan dalam keadaan stabil. Dalam satu kenyataan yang dikeluarkan di Weibo oleh Hospital Wuhan, pakar mengatakan bahawa keadaan yang hampir meragut nyawa ini adalah disebabkan oleh pelari memakai topeng mulut dan hidung ketika berlari.

Dalam dunia perubatan, paru-paru yang bocor dikenali sebagai pneumothorax. Sekiranya ini berlaku, anda masih boleh bernafas, tetapi paru-paru tidak dapat mengembang secara normal, jadi oksigen yang dipam masuk ke paru-paru akan berkurang.

Zhang mula berlari 14 hari yang lalu dengan harapan dapat meningkatkan kembali kecergasannya setelah tempat tinggalnya berada dalam perintah penguncian selama lebih dari dua bulan, lapor International Business Times.

Dia juga dilaporkan memakai topeng ketika berlari sebagai langkah pencegahan untuk melindungi dirinya dari COVID-19. Zhang pada mulanya berlari sejauh tiga kilometer sehari tetapi mula meningkatkan jarak larian menjadi enam kilometer setelah seminggu.

Sebelum itu, wanita Australia pernah dihalau keluar dari China selepas jogging sewaktu RMO, klik pautan di bawah untuk membaca.

Wanita Australia Ini Dihalau Keluar Dari China Kerana Jogging Sewaktu RMO

Doktor Pakar Jantung Sanggup Ingkar Perintah Kerajaan Kerana Mahu Jogging


Lelaki Di China Ini Menjadi Hero Penyelamat Kepada Mangsa Perlumbaan Ultramaraton ‘Maut’

Sekitar beberapa hari lalu, tular di media sosial mengenai Zhang Xiaotao, 30 tahun, salah seorang atlet pelari jarak jauh di China yang berjaya diselamatkan oleh seorang pengembala kambing tempatan daripada menjadi mangsa maut perlumbaan larian ultramaraton 100 kilometer di kawasan pergunungan Baiyin, Gansu di China, lapor Reuters.

Acara larian sejauh 100 kilometer itu telah mengorbankan seramai 21 nyawa daripada 172 peserta disebabkan hipotermia selepas mereka menempuh pelbagai laluan larian yang sukar tambahan pula faktor cuaca sejuk yang ekstrem dan hujan lebat di pergunungan tersebut.

Difahamkan bahawa Zhang juga hampir maut disebabkan hiportemia yang melampau. Dia terjatuh lalu pengsan semasa berlari. Bernasib baik, Zhang terselamat selepas ada seorang pengembala kambing tempatan, Encik Zhu Keming yang sempat menariknya masuk ke dalam sebuah gua untuk dirawat.

“Saya pengsan dalam sekitar tempoh 2 jam di lokasi kejadian sehinggalah ada seorang pengembala kambing yang lalu di situ kemudiannya sempat menarik saya masuk ke dalam sebuah gua.

“Dia membakar unggun api dan menyelimuti saya dengan selimut. Sejam kemudiannya, saya tersedar dan bersyukur kepada Pak Cik Zhu kerana telah menyelamatkan saya.

“Tanpa beliau, saya mungkin akan mati terlantar di situ dan sampai bila-bila saya takkan melupakan peluang kedua yang telah dia berikan kepada saya,” tulis Zhang menerusi hantaran di laman media sosial Weibo.

Zhang dikatakan tidak tidur sepanjang malam pada hari dia diselamatkan dan hari perlumbaan itu bermula iaitu pada Sabtu, 22 Mei lalu kerana memikirkan nasib pelumba lain yang turut berisiko untuk maut dalam kejohanan ini.

Walau bagaimanapun, Zhang dan 150 perserta yang terselamat kemudiannya segera diselamatkan oleh pihak pegawai keselamatan manakala semua mayat 21 mangsa yang terkorban berjaya dijumpai pada pagi Ahad berikutnya.

Dalam pada itu, mengecewakan apabila pihak penganjur mendakwa perlumbaan ultramaraton tersebut yang bermula sekitar jam 12.00 tengah hari itu telah dihentikan pada jam 2.00 petang. Penangguhan tersebut telah dihebahkan kepada semua pelumba.

Ia diambil kira setelah pihak penganjur menerima mesej dalam grup perbualan bahawa ada beberapa pelumba yang telah tercedera semasa perlumbaan, lapor agensi berita Xinhua memetik Reuters. Walau bagaimanapun, segelintir peserta mendakwa bahawa pihak penganjur langsung tidak memberitahu mereka mengenai penangguhan tersebut.

“Penganjur sepatutnya menempatkan beberapa pegawai keselamatan di setiap platform perlumbaan di laluan yang sukar untuk membantu menyalurkan info penting dan memberikan pertolongan kecemasan kepada pelumba yang kepenatan atau tercedera,” kata Zhang lagi.

Setelah mengetahui tragedi yang begitu menyayat hati ini, pihak kementerian sukan China segera mengadakan mesyuarat tergempar untuk mengambil tindakan selanjutnya ke atas pihak penganjur ultramaraton Baiyin.

Netizen sangsi dengan peserta yang mempunyai BMI berlebihan ini mampu berlari 10 kilometer dalam tempoh 51 minit. Anda boleh membacanya pada pautan di bawah.

Punyai BMI Berlebihan, Netizen Sangsi Peserta Ini Mampu Berlari 10 Kilometer Dalam Tempoh 51 Minit

Eliud Kipchoge Cipta Sejarah Pelari Pertama Tamatkan Maraton Bawah Dua Jam

Acara Maraton Terburuk Di Dunia Jatuh Kepada Standard Chartered Kuala Lumpur Marathon


Lelaki Di China Jual Anak Pada Harga RM100,000, Guna Wang Untuk Joli Dengan Isteri Baharu

Polis di wilayah timur China, Zhejiang telah menahan seorang lelaki yang dituduh menjual anaknya yang berusia dua tahun dan menggunakan wang yang diperoleh  untuk bercuti, lapor South China Morning Post.

Lelaki itu, yang diberi nama Xie, difahamkan selalu bertengkar dengan bekas isterinya dan didakwa telah menjual anak lelaki yang diberi nama Jiajia untuk meringankan beban penjagaan anak.

Terdahulu, Xie telah diberikan hak penjagaan anak terbabit setelah dia bercerai dengan isterinya yang mendapat hak jagaan anak perempuan. Bagaimanapun, disebabkan Xie bekerja di bandar yang lain, dia sering meninggalkan Jiajia kepada abangnya, Lin atau ahli keluarganya yang lain untuk dijaga.

Difahamkan, pada bulan lalu, Xie telah bertindak membawa anaknya pergi dan memberi alasan kepada ahli keluarganya bahawa bekas isterinya mahu berjumpa dengan anak lelaki mereka.

Beberapa hari kemudian, Lin mendapati anak saudaranya itu tidak mengunjungi ibunya dan dia yang ragu-ragu dengan perkara terbabit terus menghubungi pihak polis setelah Xie enggan menjawab pertanyaan Lin.

Hasil siasatan polis mendapati bahawa Xie telah menjual anak lelakinya kepada pasangan di Changshu, sebuah kota di provinsi Jiangsu, dengan harga 158,000 yuan (RM100,000) dan menggunakan wang itu untuk membawa isterinya yang baru bercuti.

Kini, pasangan dari Jiangsu terbabit bakal dihadapkan ke mahkamah dan Jiajia sudah dikembalikan kepada jagaan bapa saudaranya pada akhir bulan lalu.

Laporan itu juga menyebut bahawa Xie dan bekas isterinya mempunyai dua anak perempuan yang lain, di mana kedua-duanya telah ‘diberikan’ kepada keluarga lain.

Naib presiden Nike letak jawatan selepas terpalit skandal bisnes ‘reseller’ milik anaknya. Klik pautan di bawah untuk membaca.

Naib Presiden Nike Letak Jawatan Selepas Terpalit Skandal Bisnes ‘Reseller’ Milik Anaknya

Harley-Davidson Bakal Mula Menjual Basikal Elektrik Kanak-Kanak

Dilukis Oleh Seekor Babi, Lukisan Wajah Putera Harry Ini Dijual Pada Harga RM13,000


Lelaki Di Indonesia Jadi Jutawan Sekelip Mata, Jual Batu ‘Meteorit’ Dengan Harga RM7.6 Juta

Seorang lelaki di Indonesia mendadak kaya apabila batu meteor yang jatuh dan menghentam rumahnya pada Ogos 2020 telah dibeli oleh seorang rakyat Amerika Syarikat dengan harga 1.4 juta pound (sekitar RM7.6 juta).

Daily Mail melaporkan, Josua Hutagalung, lelaki yang berasal dari Tapanuli Tengah, Sumatera Utara, berjaya menjual batu meteor itu kepada seorang pemungut yang bernama Jored Collins.

Setelah dianalisis, meteor itu diklasifikasikan sebagai CM1/2 carbonane Chondrite. Dipercayai batu itu berusia 4.5 bilion tahun dan merupakan salah satu meteorit yang terhebat pernah ditemukan.

Jared yang bekerja sebagai pakar meteor dan berpusat di Bali telah dihantar oleh seorang lelaki bernama Jay Piatek untuk melihat sendiri penemuan tersebut dan membeli batu itu daripada Josua.

Setelah berjaya menyakinkan Josua untuk menjual batu itu, Jared terus mengirim batu itu ke AS dan sekarang ia berada dalam koleksi Jay Piatek, seorang doktor dan pengumpul meteorit dari Indianapolis.

Josua, yang mempunyai tiga anak lelaki, menyatakan bahawa dia merancang untuk bersara dan menggunakan sejumlah wang yang diperolehi untuk membangunkan gereja di perkampungannya.

Ogos lalu, Josua tiba-tiba menjadi viral di media sosial. Dia yang bekerja sebagai pembuat keranda itu mengaku bahawa rumahnya telah dihentam dengan batu yang jatuh daripada langit.

Josua berkata, pada hari Sabtu, tanggal 1 Ogos 2020, sekitar jam 4.00 petang ketika dia sedang menyiapkan sebuah keranda di kediamannya, tiba-tiba dia terdengar suara dentuman yang kuat dari atas.

Dia yang terkejut terus memeriksa sekitar kawasan rumahnya dan mendapati bumbungnya bocor dan terdapat batu besar yang berada di lantai. Josua menjelaskan bahawa batu yang dijumpainya itu seberat 2.2 kilogram dan terbenam sekitar 15 cm di dalam tanah.

Tanpa berfikir panjang, dia terus menggali untuk mengambil batu tersebut, dan ketika dia mengangkat batu tersebut, ia masih terasa hangat dan sebahagian daripadanya sudah pecah.

“Berita itu sangat menggembirakan dan viral. Sebenarnya, banyak wartawan tempatan dan nasional telah datang untuk membuat liputan mengenai kejadian ini,” kata Josua.

Terdahulu, NASA sedang mengkaji sebuah asteroid gergasi yang bernilai RM 41,563,418,211,000,000,000. Klik pautan di bawah untuk membaca.

NASA Kaji Asteroid Gergasi Yang Bernilai RM41,563,418,211,000,000,000

NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya


6 Tip Ini Bakal Membantu Anda Kenali Gajet ‘Fake’ Dengan Mudah

Oleh kerana permintaan gajet yang semakin tinggi hari ini, ramai peniaga cuba menawarkan harga yang lebih murah berbanding pesaing mereka. Hal ini membuatkan kita tidak terlepas untuk terperangkap dalam teknik penipuan segelintir peniaga yang tidak bertanggungjawab yang menjual barangan tiruan.

Sinonim dengan perangai kita yang sukakan barangan canggih pada harga murah, tetapi bagaimanakah cara untuk kita kenali barangan yang ingin dibeli itu betul-betul tulen bukannya fake.

Sebagai tanda kasih sayang kami kepada anda, kali ini kami akan kongsikan 6 tip mudah untuk anda kenali antara gajet yang original atau fake.

Lihat pada kualiti bungkusan. Produk palsu biasanya mengabaikan kualiti pada bungkusan mereka. Iya lah, tidak semua pembeli yang meneliti bungkusan dengan baik. Asalkan masih lagi tidak dibuka sudah dianggap baru.

Berbeza dengan produk original. Syarikat pengeluar barangan tulen akan sentiasa menitik beratkan kualiti, pastikan anda menerima bungkusan yang kemas serta cetakan font yang konsisten.

User guide atau panduan pengguna biasanya disertaka sekali bersama produk. Buku panduan pengguna ini boleh diumpakan seperti kad pengenalan untuk sesuatu produk tersebut.

Segala informasi penting terdapat di situ dan ianya haruslah dicetak dalam bahasa negara yang dipasarkan. Jika tidak, ia mungkin barangan seludup atau tiruan.

Perhatikan pada kualiti meterial yang digunakan. Baik aluminum, getah ataupun plastik. Syarikat jenama terkenal tidak akan menjimatkan bahan demi memastikan produk mereka benar-benar berkualti. Berbeza dengan barangan tiruan yang kebiasaannya menggunakan meterial yang lebih murah dan tidak berkualti.

Jika dilihat secara dekat, produk tiruan selalunya menggunakan bahan murah dengan bentuk permukaan yang tidak teratur.

Logo merupakan wajah kepada sesebuah jemana. Jadi, perkara ini adalah yang utama perlu dilihat elok-elok. Semua font dan simbol mestilah jelas serta mudah dibaca. Paling penting ianya tahan lama dan tidak mudah pudar.

Kalau logo pun boleh tersalah cetak atau tidak mengikut bentuk ukuran yang sepatutnya, memang sah itu produk tiruan.

Pengecas yang disertakan haruslah sesuai dengan negara anda. Jika Malaysia, pastikan pengecas tersebut seseuai dengan jenis soket yang ada di Malaysia. Jika anda perlu membeli alat tambahan atau pengecas yang lain, sila berhati-hati.

Perhatikan juga pada pengecas, pastikan terdapat lipit antara bahagian plastik sebagai isolasi untuk memastikan keselamatan pengguna.

Perhatikan pada kabel, pastikan saiznya sesuai mengikut ukuran peranti anda. Produk original akan mengikut ukuran yang tepat, jika kabel anda longgar atau plug terlebih panjang ia mungkin palsu.

Lihat juga pada cetakan logo USB, warna cetakan pada produk tiruan biasanya lebih menonjol.

Diharapkan, 6 tip mudah ini boleh dijadikan panduan dan rujukan kepada anda agar tidak terbeli barangan tiruan.

BACA JUGA: 5 Smartphone Berbaloi Anda Boleh Dapatkan Dengan Harga Dibawah RM500


Lelaki Di Indonesia Positif COVID-19 Selepas Disuntik Dengan Vaksin ‘Made In China’

Seorang sukarelawan vaksin dari China, Sinovac telah diuji positif wabak COVID-19 setelah kembali dari Semarang, Indonesia.

Dia yang disuntik dengan vaksin dari China sebulan lalu adalah sebahagian daripada 450 sukarelawan percubaan klinikal yang dilakukan di Bandung.

Kusnandi Rusmil, Ketua Pasukan Penyelidikan Klinik Vaksin Covid-19 di Fakulti Kesihatan, menjelaskan bahawa sukarelawan tersebut dijangkiti dengan wabak terbabit sebelum suntikan tahap kedua.

“Dia telah menjalani suntikan pertama. Ketika sampai di Semarang, dia menerima ujian yang positif,” kata Kusnandi.

Difahamkan, berdasarkan prosedur, sukarelawan yang bersetuju untuk mencuba ujian klinikal dilaran meninggalkan bandar dan mesti menjaga keadaan tubuh badan mereka.

Sekiranya terpaksa meninggalkan bandar, sukarelawan diminta untuk melapor kepada pasukan penyelia ujian klinikal.

Terdahulu, negara Indonesia yang terkesan teruk dengan pandemik COVID-19 dilaporkan sedia membangunkan vaksin Merah Putih seawal pertengahan tahun 2021.

Menurut Presiden Indonesia Joko Widodo, penyelidikan dan pembangunan vaksin ini kini sedang dijalankan di Lembaga Biologi Molekuler Eijkman (LBM) menerusi kerjasama syarikat dari China menggunakan DNA virus asli Indonesia.

Tambahnya lagi, pengeluaran awal vaksin ini secara tidak langsung membuatkan Indonesia menjadi negara terawal di Asean yang menghasilkannya.

Untuk bacaan lanjut, klik pautan di bawah.

Indonesia Sedia Bangunkan Vaksin COVID-19 Yang Dinamakan Sebagai Merah Putih

Imam Di Indonesia Nekad Ke Masjid Untuk Pimpin Solat Terawih, Tidak Percaya Dirinya Positif COVID-19

Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19


Lelaki Di Muar Bunuh Ibu Sendiri Kerana Tak Puas Hati Ditegur Buat Bising

Dalam satu kejadian tragis, seorang lelaki dilaporkan telah didakwa membunuh ibunya. Kejadian yang berlaku di Muar, Johor itu telah mengakibatkan seorang wanita berusia 73 tahun maut ditangan anaknya sendiri.

Menurut Harian Metro, dilaporkan bahawa lelaki itu tertekan selepas dimarahi ibunya. Dia lalu mengambil pisau dapur dan sebilah kapak, lalu menyerang ibunya ketika dia duduk di ruang tamu.

Serangan itu menyebabkan wanita warga emas itu mengalami empat kesan tikaman, mengakibatkan dia mati di tempat kejadian. Selepas kejadian, suspek tidak melarikan diri, tetapi duduk di sebelah ibunya sambil menunggu ketibaan polis.

Seorang cucu yang tinggal bersama mangsa sempat melarikan diri dari rumah ketika kejadian itu berlaku dan meminta bantuan jiran. Bagaimanapun, tiada sesiapa yang berani mendekati rumah berkenaan ketika suspek masih berada di dalam, sehingga polis dan ambulans tiba.

Difahamkan bahawa suspek berusia 47 tahun itu sebelum ini menjalankan perniagaan Otak-Otak tetapi kini menganggur.

Ketua Polis Daerah Muar, ACP Raiz Mukhliz Azman Aziz dalam satu kenyataan berkata, mangsa mengalami kecederaan parah di kepala dan leher.

“Kejadian dipercayai berlaku berikutan mangsa menegur suspek yang membuat bising menyebabkan suspek hilang kawalan dan memukul kepala mangsa menggunakan senjata tajam,” katanya

Siasatan awal polis menunjukkan suspek mempunyai rekod rawatan psikiatri. Kes disiasat mengikut Seksyen 302 Kanun Keseksaan yang membawa hukuman mati mandatori jika sabit kesalahan.


Lelaki Di Perak Dikompaun Selepas Maki Dan Ludah Pekerja Kedai Serbaneka

Berang ditegur tidak memakai pelitup muka ketika memasuki sebuah kedai serbaneka, seorang lelaki di Ipoh, Perak dilaporkan bertindak di luar kawalan terhadap pekerja di kedai berkenaan.

Tindakannya ketika itu berjaya dirakam salah seorang saksi yang berada lokasi kejadian sebelum tular di media-media sosial sejak beberapa hari ini.

Dalam kejadian yang berlaku malam Isnin itu, lelaki berkenaan bukan sahaja memaki hamun pekerja namun turut meludah salah seorang daripada mereka ketika pertengkaran tersebut berlaku.

Pertenglingkahan berkenaan bagaimanapun tidak berlanjutan apabila salah seorang lagi pelanggan kemudiannya menarik lelaki berkenaan ke tepi selepas beliau meludah pekerja wanita itu.

Susulan daripada kejadian itu, pekerja kedai berkenaan kemudiannya menghubungi pihak polis dan menyaksikan beliau diberkas pada semalam seperti dilaporkan Harian Metro.

Menurut Ketua Polis Daerah Ipoh, Asisten Komisioner A. Asmadi Abdul Aziz, kejadian berkenaan berlaku selepas suspek mengeluarkan kata makian serta meludah wanita itu sehingga hampir menyebabkan tercetusnya pergaduhan.

“Bagaimanapun ianya sempat dihalang oleh seorang lagi pekerja kedai itu selain video yang sempat dirakam ketika insiden mula ditularkan.

“Suspek ditahan selama 24 jam bagi membantu siasatan dengan dia turut mengaku berada dalam keadaan mabuk sewaktu kejadian,” katanya.

Kes berkenaan disiasat kes disiasat mengikut Seksyen 160 Kanun Keseksaan serta Seksyen 14 Akta Kesalahan Kecil 1955 iaitu mencetuskan pergaduhan secara gempar di tempat awam selain bekelakuan aib

Suspek juga menurut beliau turut dikenakan kompaun kerana telah melanggar prosedur operasi standard (SOP) Perintah Kawalan Pergerakan Bersyarat (PKPB)

Penahan suspek dan kompaun yang dikenakan itu menurutnya sekaligus menjadikan kes berkenaan dianggap selesai dan beliau pada masa sama meminta agar ianya tidak lagi ditularkan.

Baca juga perkongsian semasa yang lain daripada kami melalui pautan di bawah.

Taktik Sindiket Seludup Daging Haram Dan ‘Rebrand’ Dengan Logo Halal Di Johor Terbongkar

Tak Jaga Kebajikan Pekerja, Kerajaan Buka 19 Kertas Siasatan Terhadap Top Glove

Punggah Roti Tanpa Bungkusan, Video Tular Ini Buat Netizen ‘Husnuzon’ Berjemaah


Lelaki Di Sebalik ‘Meme’ Popular Ini Meninggal Dunia, Rupanya Seorang Artis Komik Terkenal

Kami percaya bahawa setiap individu yang menggunakan internet dan media sosial pastinya pernah melihat wajah lelaki ini yang menjadi meme popular di seluruh dunia.

Namun begitu, Lelaki yang bernama Gerry Alanguilan ini telah meninggal dunia semalam (20 Disember) disebabkan oleh penyakit yang tidak didedahkan.

Kematiannya disahkan dan diumumkan oleh isterinya, Ilyn Alanguilan di Facebook, kata Newsarama. Lelaki Filipina yang berusia 51 tahun ini bukanlah sekadar seorang lelaki biasa. Namun, dia adalah seorang artis buku komik yang telah bekerja untuk Wetworks, X-Men, Superman: Birthright, Wolverine, dan sebagainya. Ramai orang mungkin tidak tahu tentang perkara ini, tetapi dia bekerja sebagai inker untuk buku komik yang disebutkan di atas.

Ketua Editor Marvel, C.B. Cebulski turut meluahkan kesedihannya melalui akaun Twitter beliau. Beliau mengatakan Gerry Alanguilan merupakan seorang penulis dan inker yang mempunyai bakat menakjubkan dan masyarakat seni Filipina telah kehilangan seorang kawan dan wira mereka.

Saddened to learn of the passing of Gerry Alanguilan. Another wonderful person taken from us too soon. An amazingly talented writer and inker, mentor to younger artists, and advocate for global comics, the comics world and Filipino art community lost a friend and hero today.

— C.B. Cebulski (@CBCebulski) December 20, 2019

Gerry Alanguilan juga dikenali kerana ciptaan beliau, seperti Johnny Balbona, Humanis Rex!, ELMER, Timawa, dan Where Bold Star Goes to Die.

Pemergiannya pastinya mengejutkan ramai pihak, dan kebanyakan daripada kita hanya mengenali beliau disebabkan meme sahaja tetapi beliau merupakan seorang artis komik yang berbakat besar.

Kenali kucing di sebalik ‘Meme’ yang tular di seluruh dunia ini di bawah. Klik pautan untuk bacaan lanjut.

Kenali Kucing Di Sebalik ‘Meme’ Yang Tular Di Seluruh Dunia Ini

Suspek Pukul Pengawal Keselamatan Pula Jadi Bahan ‘Meme’ Netizen

Tular Langgar Kereta, ‘Meme’ Pemandu Honda Jazz Hiburkan Netizen


Lelaki Di Terengganu Tetak Rakan Selepas ‘Bercakap Dengan Tuhan’

Mungkin ia kedengaran sedikit pelik namun itulah yang berlaku kepada seorang buruh ladang yang juga merupakan suspek kes tetak yang berlaku di Terengganu.

Bukan saja mendakwa boleh bercakap dengan Tuhan namun menurut isteri mangsa, suspek juga ada memberitahu boleh melihat dajjal sebelum meluru ke arah suaminya dan menetak mangsa menggunakan parang.

Dalam kejadian awal pagi semalam di Terengganu itu, mangsa bersama keluarganya sebelum itu berkunjung ke rumah suspek yang berada di kawasan ladang untuk menikmati makan malam bersama.

Namun selepas selesai menjamu selera, suspek kemudiannya turun untuk menebas belukar di sekitar kawasan rumah sebelum mengambil keputusan untuk menetak mangsa di kepala.

Bercerita mengenai kejadian itu, isteri mangsa Rosnah Muhamed, 34 memberitahu suspek dan mangsa adalah rakan sejak empat tahun yang lalu.

Bagaimanapun, makan malam bersama itu bertukar menjadi tragedi selepas suspek datang mneghampiri keluarga mangsa sebelum pulang ke rumah mereka di Kampung Cacar Paka.

“Lepas tu dalam pukul satu, dia beritahu abang (suami) dia boleh cakap dengan Tuhan, boleh nampak dajjal, macam-macam dia kata dia boleh nampak.

“Lepas tu abang pun tanya dia, ‘Ada masalah ke? Kalau ada masalah khabar lah (beritahu lah)’, tapi dia kata tak ada masalah,” kata Rosnah.

Kejadian itu mengakibatkan suaminya Mohd Zukanain Abd Aziz, 39 maut selepas mendapat kecederaan teruk di bahagian leher.

Isteri mangsa juga turut dilaporkan mendapat kecederaan di bahagian jari.

Suspek yang mendakwa boleh bercakap dengan tuhan dan melihat dajal itu bagaimanapun telah ditahan pihak polis beberapa jam selepas kejadian ‘seram’ tersebut.

Dia yang dikenali dengan nama gelaran Joko yang berasal dari Indonesia ditangkap beberapa meter di belakang kawasan rumah di mana dia menetak rakannya itu seperti dilaporkan Astro Awani.

Sebelum ini, kami juga ada kongsikan bagaimana seorang bomoh yang mendakwa dirinya menerima wahyu daripada tuhan sebelum bertindak merogol pesakitnya. Klik pautan di bawah untuk membaca.

Dakwa Terima Wahyu Daripada Tuhan, Bomoh Palsu Rogol Pesakit Sehingga Mengandung

Gagal Samun, Penjenayah Terus Lari Kerana Tindakan Berani Wanita Ini


Lelaki Di Yaman Koma Lihat Tangan Kiri Anak Perempuanya Dimakan Singa

Ayah kepada seorang anak perempuan di Yaman jatuh koma selepas melihat tangan anaknya di makan oleh singa. Nasib malang yang tidak diduga itu telah menyebabkan anaknya kini kudung tangan kiri setelah dimakan oleh raja rimba.

Memetik laporan Gulf News, anak perempuan yang berusia dua tahun itu kehilangan tangan semasa melawat zoo di wilayah Ibb di Yaman. Laporan itu menyebut anak kecil yang bernasib malang itu memasukkan tangannya ke dalam sangkar singa sewaktu ayahnya sedang sibuk mengambil gambar.

Akibat kejadian tersebut, anak kecil itu terus dikejarkan ke hospital bersama-sama dengan ayahnya yang jatuh koma akibat kejadian tersebut.

Bagi penyokong hak asasi manusia, mereka menganggap ayahnya dan pentadbiran zoo, yang berada di bawah kawalan militia Al Houthi, bertanggungjawab di atas tragedi itu.

Mereka juga mengecam tindakan pentadbiran tidak menghiraukan keselamatan pelawat, terutama kanak-kanak, yang sesetengahnya cenderung mendekati haiwan.

Dalam kejadian yang hampir sama, kaki seorang remaja wanita hampir dimakan oleh buaya sewaktu dia berakit di Sungai Zambezi berhampiran Air Terjun di Zambia. Dia yang meletakkan kakinya tergantung di luar rakit telah digigit oleh buaya, namun berjaya diselamatkan oleh rakannya yang menumbuk hidung buaya tersebut, lapor Metro.

Ayah kepada remaja berusia 18 tahun bernama Amelie Osborn-Smith itu berkata kaki anaknya telah dibaham oleh buaya, tetapi tindakan rakan lelakinya yang terjun ke dalam sungai dan menumbuk hidung buaya itu telah berjaya menyelamatkan anaknya.

Akibat kejadian tersebut, Amelia diterbangkan sejauh 240 batu ke hospital di ibu negara Lusaka untuk rawatan kecemasan dan kini dilaporkan semakin pulih.

Terima 90 jahitan, hero berusia 6 tahun ini sanggup gadai nyawa selamatkan adik daripada gigitan anjing. Untuk bacaan lanjut, klik pautan di bawah.

Terima 90 Jahitan, Hero Berusia 6 Tahun Ini Sanggup Gadai Nyawa Selamatkan Adik Daripada Gigitan Anjing

Bomba Terima Panggilan ‘Binatang Buas’ Dalam Almari Tetapi Rupanya Hanya Serangga Ini

Gigitan Dan Air Liur Berbahaya, Biawak Seberat 60KG Serang Dua Beranak Di Terengganu


Lelaki Berusia 80 Tahun Di Sabah Dihukum Penjara 10 Tahun Kerana Edar Dadah

Mahkamah Seksyen di Tawau, Sabah semalam telah menjatuhkan hukuman penjara selama 10 tahun ke atas seorang lelaki warga emas yang berumur 80 tahun. Dia didapati bersalah kerana memiliki dadah seberat 30.75 gram Methamphetamine tahun lalu yang dijumpai oleh pihak berkuasa di rumahnya di Kampung Batu, Semporna pada jam 4 petang, 17 Disember 2020.

Lelaki warga emas yang bernama Hashim Sahipa membuat pengakuan di hadapan Hakim Awang Kerisnada Awang Mahmud selepas pertuduhan dibacakan. Turut ditahan bersama semasa serbuan dadah dirumah tersebut adalah isterinya, Roaina Ali yang berumur 70 tahun.

Hashim dalam pengakuan terbabit memaklumkan kepada pihak mahkamah bahawa isterinya tidak ada kaitan dengan dadah tersebut dan tidak mengetahui tentang kewujudan barang tersebut. Hakim mahkamah kemudiannya membuat keputusan Roaina dilepaskan tanpa dibebaskan. Roaina seterusnya akan dirujuk kepada Jabatan Imigresen atas kesalahan tinggal di Malaysia tanpa dokumen pengenalan diri yang sah.

Sebelum ini, pasangan berkenaan didakwa mengikut Seksyen 39B(2) Akta Dadah Berbahaya yang memperuntukkan hukuman mati mandatori jika sabit kesalahan selepas pihak berkuasa Kawasan Keselamatan Khas Pantai Timur Sabah (ESSCom) menemui 57.04 gram hablur putih dipercayai Methamphetamine dalam serbuan di lokasi kejadian.

Bagaimanapun, pendakwaan menukar pertuduhan mengikut Seksyen 39A(2) selepas laporan kimia mendapati berat sebenar Methamphetamine yang dirampas adalah 30.75 gram. Mengikut seksyen terbabit, jika sabit kesalahan boleh dipenjara seumur hidup atau suatu tempoh tidak kurang lima tahun dan juga dikenakan hukuman sebat tidak kurang 10 sebatan.

Awang Kerisnada dalam penghakimannya berkata, tanpa mengira usia tua atau muda, perbuatannya memiliki dan mengedar dadah adalah salah dan hukuman sewajarnya dijatuhkan ke atas tertuduh sebagai pangajaran kepada semua pihak termasuk dia sendiri. Bagaimanapun, mahkamah tidak akan mengenakan sebatan ke atas Hashim selepas mempertimbangkan faktor umur dan kesihatan tertuduh.

Rakyat Malaysia ditahan di Australia kerana dadah. Untuk bacaan lanjut, klik pautan di bawah.

Pecah Rekod Rampasan Terbesar, Rakyat Malaysia Ditahan Bawa Dadah Bernilai RM431 Juta Di Australia

Kartel Dadah Mexico Hantar Kepala Manusia Sebagai ‘Hadiah’ Selamat Datang Buat Ketua Polis Baharu

Perang Dadah Mexico, Anak El Chapo Bunuh Dan Gantung Mayat Musuh Di Bawah Jambatan


Lelaki Dihukum Tembak Kerana Jual Lagu K-Pop Dan Drama Korea

Pihak berkuasa Korea Utara telah menghukum mati seorang lelaki yang tinggal di Wonsan (Wilayah Gangwon) kerana kesalahan menjual CD dan pendrive yang dipenuhi dengan konten filem dan drama Korea Selatan serta video muzik lagu K-Pop.

Berdasarkan sumber yang diterima Daily NK pada Khamis lalu, pihak berkuasa Korea Utara menjalankan hukuman tersebut kerana lelaki berkenaan telah melakukan kesalahan anti sosialis berdasarkan undang-undang baharu yang dilaksanakan sejak akhir tahun yang lalu.

Lee mengedarkan filem dan lagu tersebut secara senyap sebelum ditangkap oleh ketua kawasannya. Beliau telah dihukum tembak di hadapan 500 orang termasuk ahli keluarga, guru dan pelajar universiti. Selepas memaksa setiap ahli keluarga Lee berdiri di barisan hadapan, hukuman tembak sampai mati terus dijalankan.

Lee ditembak 12 kali selepas kesalahan beliau dibacakan kepada umum dan mayat beliau diletak dalam kotak dan dibawa ke satu lokasi yang tidak diketahui. “Ini adalah hukuman pertama yang dikenakan terhadap mereka yang menyalahi undang-undang anti sosialis,” kata pemimpin tempatan.

Tidak terhenti setakat itu, ahli keluarga Lee turut dibawa menaiki trak ke kem penjara. Walaupun sedang bersedih, mereka dikatakan tidak boleh menunjukkan sebarang rasa sedih kerana jika mereka berbuat demikian, mereka boleh dijatuhkan hukuman kerana menunjukkan rasa simpati kepada pesalah lapor sumber Daily NK.

Lee telah mengaku menjual CD dan pendrive mengandungi bahan hiburan dari Korea Selatan pada harga USD5 (~RM20) dan USD12 (~RM49). Ketika ini, sesiapa yang ditangkap kerana menonton bahan hiburan dari Korea Selatan berdepan hukuman penjara seumur hidup atau hukuman mati. Mereka juga boleh dihukum 7 tahun penjara jika tidak melaporkan sesiapa yang menjual kandungan haram tersebut.

Ini pula beberapa artikel lain berkaitan Korea Utara. Baca lagi pada pautan di bawah.

Malaysia Akan Terima Akibatnya Kata Konsulat Kedutaan Korea Utara

Terdesak Mahu Keluar Dari Korea Utara, Diplomat Rusia Tolak Troli Keretapi Sehingga Ke Sempadan

Gara-Gara Dengar Radio Bahasa Asing, Nelayan Di Korea Utara Dihukum Mati


Lelaki Dipercayai Dari Perak Bertindak Kejam, Patahkan Sayap Burung Yang Enggan ‘Menyanyi’

Kes melibatkan binatang diseksa oleh manusia saban hari semakin meningkat. Ia menimbulkan tanda tanya, bagaimana manusia kejam ini boleh enjoy melihat binatang diseksa?

Terbaharu, melalui satu perkongsian yang dibuat oleh Persatuan Haiwan Malaysia, seorang lelaki dipercayai dari Perak telah bertindak mematahkan sayap seekor burung selepas burung terbabit gagal mengeluarkan bunyi.

“Lagi kes burung di zalimi. Akibat tidak keluarkan bunyi. Sayap diputuskan tanpa belas ihsan,” kata Persatuan Haiwan Malaysia di laman Facebook mereka.

“Setiap hari Animal Malaysia terima banyak kes jenayah kezaliman haiwan yang tidak didedah dan dilaporkan.

“Menurut percakapan dalam video. Loghat adalah bahagian Selatan Perak. Namun mana-mana pihak punya maklumat tentang pelaku kezaliman burung ini. Cepat salur maklumat ke www.wasap.my/+601120901097,” tambah mereka.

Haiwan bukanlah patung permainan yang dicipta untuk diseksa. Mereka juga adalah hidupan yang bernyawa dan mempunyai perasaan. Apa sahaja tindakan yang melibatkan kekejaman haiwan harus di kutuk.

Terdahulu, sekumpulan lelaki dipercayai dari Malaysia telah bertindak memberi kambing minuman keras. Klik pautan di bawah untuk membaca.

Kejam Dan Zalim, Kumpulan Lelaki Dipercayai Dari Malaysia Beri Kambing Minuman Keras

8 Hukuman Mati Paling Kejam Pernah Dijalankan Dalam Sejarah


Lelaki Dipercayai Rakyat Malaysia Hina Raja Dan Islam Dalam Video Dirakam Di Luar Negara

Sejak semalam mula tular di media sosial mengenai satu perkongsian yang memaparkan seorang lelaki dipercayai warga tempatan yang menghina raja dan agama Islam di Malaysia melalui video yang dipercayai dirakam di luar negara.

Dalam video berdurasi lebih 10 minit itu, lelaki berkenaan memulakan ucapannya sambil memegang dokumen di tangannya dengan mengeluarkan kata-kata kesat terhadap raja-raja di Malaysia.

Bukan saja mengeluarkan kata-kata kesat, namun lelaki itu juga menyifatkan sistem beraja di negara ini sebagai satu pembaziran dalam video yang mula tersebar sejak semalam itu.

Perkara itu menurutnya dapat dilihat melalui jumlah pemerintah Muslim yang dimiliki negara ini berbanding di China yang hanya mempunyai tiga pemerintah walaupun negara mereka lebih besar dan luas.

Tidak cukup dengan itu, lelaki tersebut juga dalam videonya dapat dilihat melemparkan kritikan terhadap masyarakat Melayu dan agama Islam di negara ini dengan mempertikaikan beberapa perkara seperti bilangan sekolah agama yang dan perlindungan yang diberikan kepada penceramah Zakir Naik di negara ini.

Menurut laporan Harian Metro, video tersebut difahamkan dirakam di United Kingdom dan pihak polis melalui Timbalan Pengarah (Siasatan dan Perundangan) Jabatan Siasatan Jenayah Bukit Aman Deputi Komisioner Mior Faridalathrash Wahid dilaporkan memberitahu video tersebut dirakam di luar negara.

Identiti lelaki tersebut bagaimanapun menurut laporan tersebut masih belum dikenalpasti dan pihak polis juga memaklumkan masih belum terdapat laporan polis dibuat terhadapnya.

“Identiti individu terbabit masih tidak diketahui.

“Sehingga kini polis tidak menerima sebarang laporan berhubung video itu,” jelas Mior Faridalathrash Wahid.

Bagaimanapun, lelaki tersebut menurutnya boleh disiasat mengikut Seksyen 4(1) Akta Hasutan 1948 jika laporan dibuat terhadapnya.

Baca juga mengenai lelaki ini yang dikenali sebagai Imam of Peace yang menimbulkan kemarahan rakyat Malaysia sebelum ini kerana memfitnah Raja Permaisuri Agong di pautan di bawah.

‘Imam Of Peace’ Cetus Kemarahan Netizen Malaysia Selepas Fitnah Raja Permaisuri Agong

Anti Islam Dan Hina Permaisuri Agong, Siapa Sebenarnya ‘Imam of Peace’?


6 Tip Ini Bantu Bisnes Makanan Anda Laku Keras Selepas 6 Bulan

Ada rakan bertanya, takkan tuan ‘up’ masalah bisnes makan sahaja, tiadakah pos bagaimana untuk naikkan jualan atau tarik pelanggan datang ke premis.

Baiklah, amalkan 6 tip ini, 6 bulan selepas itu bisnes makan anda akan laku keras.

Jualan boleh dinaikkan apabila anda kenal produk anda dan juga dengan jelas mengenali target market anda. Bila sudah kenal Insya Allah senanglah untuk anda merangka strategi pemasaran.

Berikut beberapa strategi yang anda boleh gunakan.

Ciptakan hubungan antara anda dan pelanggan. Saya dapati ilmu ini dari arwah ayah. Dia akan layan pelanggan baru seolah-olah sudah kenal lama.

Pelanggan lama pula akrab dengan dia. Hormati pelanggan, mereka yang hantar duit ke perniaagaan kita. Pelanggan adalah raja, kata orang lama ini masih relevan untuk perniagaan sekarang.

Iklan adalah nyawa kepada bisnes, tanpa iklan mereka tidak mengetahui kewujudan anda. Bagaimana cara beriklan? Paling asas yang selalu diberitahu adalah gunakan banner, flyers dan kad nama.

Beberapa tahun yang lalu saya hadir dalam satu seminar marketing. Antara cadangan yang diberitahu adalah lekatkan 30 banner di kawasan startegik berdekatan perniagaan makanan anda.

Selain itu edaran flyers dengan design yang menarik juga membantu pemasaran anda. Saya sendiri menggunakan kad nama yang diedarkan setiap majlis katering kahwin sebagai salah satu strategi marketing.

Peranan media online masa kini cukup penting untuk meningkatkan kehadiran pelanggan ke premis anda seterusnya menambah kepada pendapatan.

Anda pernah dengar Waze? Foursquare? Google Bussines? Ini antara yang boleh digunakan selain dari Facebook dan Instagram. Gunakan semaksimum mungkin fungsi media online ini untuk memberi kesan kepada kewujudan perniagaan.

Apabila asyik memikirkan untung sahaja kita lupa memikirkan ada strategi lain berbentuk PERCUMA yang boleh digunakan untuk meningkatkan sales.

Antara strategi percuma selalu gunakan adalah FREE REFILL, tawaran BELI 1 PERCUMA 1. Anda boleh merangka sendiri bagaimana ianya sesuai dengan bisnes anda.

Tujuan anda buat bisnes ini untuk apa? Kalau setakat nak dapatkan untung saja tolong tukar balik matlamat tersebut. Bisnes kena jiwai, anda perlu tahu servis, pekerja juga perlu menjiwai apa yang mereka lakukan.

Apabila anda jiwai apa yang anda lakukan secara alaminya terserlah kepada perkhidmatan dan kemajuan bisnes tersebut.

Perkara yang rimas didengar adalah komplen pelanggan. Sebahagian besar komplen yang datang adalah negatif. Iya, tidak dinafikan begitu.

Untuk naikkan jualan anda dengar komplen-komplen ini dan atasinya dan sepatutnya berterima kasih keatas pelanggan yang membuat komplen tersebut.

Cuba praktikkan tip-tip diatas. Lihat, 6 bulan dari sekarang perniagaan makanan anda akan berubah menjadi lebih baik dan angka-angka jualan positif mulai ditunjukkan.


Lelaki Ditahan Pihak Berkuasa, ‘Kantoi’ Reka Cerita 14 Ahli Keluarga Maut Disebabkan COVID-19

Kisah seorang lelaki yang didakwa menerima nasib yang malang apabila 14 ahli keluarganya maut disebabkan wabak COVID-19 sebenarnya adalah palsu dan rekaan semata-mata. Perkara ini telah disahkan oleh Petronas, tempat lelaki itu bekerja dalam satu kenyataan yang dibuat semalam.

Dalam kenyataan tersebut, pihak Petronas turut mengesahkan bahawa lelaki itu telah ditahan oleh pihak berkuasa kerana didakwa membuat dakwaan palsu. Selain itu, pihak syarikat juga dengan keras memberitahu bahawa mereka tidak boleh menerima salah laku daripada mana-mana pekerja mereka.

“Kami ingin mengesahkan bahawa seorang pekerja kontraktor di Kompleks Bersepadu Pengerang telah ditahan oleh pihak berkuasa kerana didakwa membuat dakwaan palsu kematian ahli keluarga disebabkan Covid-19, yang mana dia juga didakwa telah menerima sumbangan. Kami akan memberi kerjasama sepenuhnya kepada pihak berkuasa dalam siasatan mereka.

“Kami ingin menekankan bahawa kami tidak menerima salah laku tersebut oleh mana-mana pekerja dan kontraktor kami, yang semuanya terikat dengan tatacara dan etika perniagaan yang ketat (CoBE) semasa melakukan perkhidmatan untuk PETRONAS dan Kumpulan Syarikatnya,” katanya dalam kenyataan media yang dimuat naik di laman web rasmi Petronas

Terdahulu, tular kisah kononnya seorang lelaki yang bertugas di Petronas Pangerang telah kehilangan seramai 14 ahli keluarga termasuk isteri dan anak disebabkan wabak COVID-19. Dakwaan itu mula menular di aplikasi Whatsapp dan Facebook yang turut diselitkam nama-nama mangsa iaitu ahli keluarga lelaki berkenaan yang kononnya korban COVID-19.

Lelaki berkenaan yang bekerja sebagai penyelia di Petronas Pangerang dikatakan kehilangan isteri dan tiga anaknya meninggal dunia pada bulan Jun dan Julai akibat COVID-19 manakala pada 2 September lalu, lima anaknya bersama ibu, kakak, ipar dan dua anak saudara kononnya terkorban.

Dakwaan itu turut disusuli dengan permintaan bagi menyalurkan bantuan ikhlas kepada lelaki tersebut bagi meringankan bebannya. Difahamkan bahawa ramai pengguna media sosial yang sudah mula menyalurkan bantuan disebabkan tersentuh dengan nasib malang yang kononnya menimpa beliau.

Difahamkan, lelaki terbabit yang menjaja kisah kematian ahli keluarganya turut hadir ke majlis tahlil yang dibuat secara maya. Dia dikatakan sempat memberi ucapan pada sesi tersebut kepada ratusan individu yang prihatin kepada ‘nasib malang’ yang menimpanya.

Seorang pesilat wanita Indonesia sebelum ini telah mempamerkan aksi luar biasa di media sosial miliknya. Namun, kehebatannya mula diragukan dan dia dituduh telah memperbodohkan masyarakat awam, adakah itu benar? Untuk bacaan lanjut, klik pautan di bawah.

Dakwa Ada Kelebihan Elak Peluru, Pesilat Wanita Indonesia Ini ‘Kantoi’ Tipu Penonton

CEO Xiaomi ‘Kantoi’ Dengan Netizen Menggunakan iPhone Di Media Sosial

Lelaki Berusia 20 Tahun ‘Kantoi’ Menyamar Jadi Doktor Di PPV Sarawak


Lelaki Ini Memandu Laju Keretanya Ke Hospital Membawa Isteri Yang Sarat Mengandung. Apa Yang Jadi Seterusnya Mengejutkan

GoPro merupakan perkara pertama yang terlintas di kepala Troy Dickerson’s. Saksikan saat beliau memandu secara laju dan saat seorang bayi yang comel dilahirkan.


Lelaki Hidap Kanser Tidak Putus Asa, Ambil Tempahan ‘Nametag’ Khat Tampung Kos Perubatan

Setiap hamba Allah yang hidup di muka bumi pasti berhadapan dengan pelbagai dugaan dan rintangan. Ujian yang diturunkan oleh Allah pasti berbeza, tetapi atas sebab yang sama. Allah memberikan ujian untuk melihat sejauh mana kita beriman kepada-Nya.

Walaupun menghidap kanser, lelaki ini tidak berputus asa dalam mencari rezeki bagi menampung keperluan harian keluarga serta perbelanjaan membeli tong oksigen dengan mengambil tempahan nametag tulisan khat.

Sebuah posting yang dimuat naik di Facebook oleh Mira Jamal iaitu rakan kepada Budin, menyeru supaya orang ramai sudi membantu rakannya itu dengan membeli nametag khat tersebut.

Berikut merupakan posting yang dimuat naik oleh wanita tersebut.

Kawan saya, Budin VS Baguk & PageKhas Mini telah memulakan bisnes kecil kecilan untuk menampung perbelanjaan membeli tong oksigen dan keperluan keluarga. Saya sangat menggalakan semua orang untuk membeli jualan mereka kerana…….

Din adalah seorang yang tak mudah menyerah kalah dan meminta minta. Walaupun dalam keadaan tidak boleh bergerak kerana hanya di atas katil hospital (Din menghidap Kanser dan InsyaAllah dengan kuasa Allah akan lebih baik di masa hadapan). Din berada dalam keadaan koma beberapa minggu lepas, tetapi sebelum koma dia tetap sempat mengambil order tempahan tag nama khat, sebab din tidak mudah putus asa dan terer.

Din adalah bekas guru sekolah, satu satunya yang bekerja menanggung keluarga, dan tidak dapat bekerja selepas disahkan menghidap kanser. Din masih lagi terlantar atas katil hospital, bergantung 24 jam dengan mesin oksigen, dan masih tidak menyerah kalah mengharapkan orang lain untuk membantu keluarganya. Din tetap berusaha keras.

Masih ingat kes Bas Rapid KL yang merempuh berpuluh kenderaan dari Columbia ke Ampang? Din dan isteri adalag antara mangsa kejadian, dan sehingga sekarang masih tidak mendapat sebarang respon atau pampasan dari pihak rapid, kereta rosak secara total. Mereka sudah tidak punya kenderaan keluarga.

Kesimpulannya, sekiranya mampu, marilah kita beli jualan din dan war war kan kepada rakan rakan lain. Serta sila kongsikan post ini supaya lebih ramai tahu tentang bisnes kecil din. Target terdekat din dan page adalah untuk mengumpul dana membeli mesin oksigen mudah alih, katil hospital, dan wheelchair supaya din dapat pulang ke rumah kepangkuan anak anak kecil.

**Buat yang menempah, harap faham keadaan Din yang terbatas nak reply laju laju ya, and nak siapkan order ambil masa sikit. 🙏

Bagi yang ingin memberikan menderma wheelchair, tangki oksigen atau sumbangan wang ringgit, anda boleh menghubungi Mira Jamal.

Lagi kisah ‘hebat’ pejuang kanser boleh dibaca di pautan di bawah.

Bapa Botakkan Kepala Sendiri Demi Anak Yang Menghidap Kanser Tulang

Wanita Ini Kongsi Kisah Pengorbanan Ayahnya Yang Sanggup Jadi ‘Eksperimen’ Untuk Rawatan Kanser


Lelaki ‘Hipster’ Ini Menjadi Model Di Usia 60 Tahun

Tiada usia spesifik untuk anda mencapai impian yang anda pendam dan lelaki ini kini berjaya mengecap impiannya untuk menjadi model. Usianya? 60 tahun dan melihat pada gambar-gambar ini, beliau tampak lebih berkarisma dan fotogenik berbanding lelaki-lelaki yang jauh lebih muda daripadanya.

Philippe Dumas yang menetap di Paris mencuba nasib di laman Imgur dengan menghantar beberapa keping gambar di laman itu untuk mendapat respon netizen. Tanpa disangka, posting beliau itu mendapat lebih 400 ribu views dan beberapa agensi mula mendekati Phillipe untuk menjadikan beliau sebagai model.

Philippe sebelum ini bekerja 20 tahun di bidang sebalik tabir perfileman dan 10 tahun dalam bidang advertising. Beliau kini sudah menjadi model untuk Getty dan Joop! Homme.

Beliau memang mengambil berat tentang makanan dan exercise untuk sentiasa kelihatan fit. “saya ke gym 5 kali seminggu membuat aktiviti cardio dan angkat berat. Kadangkala saya ke kelas ballet untuk suka-suka supaya dapat memperbaiki postur badan ketika shooting. Dari segi makanan pula, saya memang menjaga pemakanan dan banyakkan makanan yang sihat. Kadangkala makan juga berger untuk memenuhi keinginan saya,” kata Philippe.

Di usia 60 tahun dengan jambang yang menawan, Philippe memang memenuhi trend hipster masa kini. Cuma Philippe tidak perlu try hard untuk nampak awesome. Harap-harap semasa usia 60 tahun, boleh maintain handsome macam Philippe.


Lelaki ‘Homeless’ Ini Bina Badan Tanpa Pergi Ke Gym

Kalau nak badan ‘sado’, mesti perlu pergi gym kan? Tidak bagi lelaki ini. Jacques Sayagh tidak memerlukan semua itu untuk mendapatkan susuk tubuh menawan. Beliau work out di jalanan sahaja. Lebih menarik lagi, beliau kini sudah berusia lebih 50 tahun.

Tetapi hasilnya? BOOM. Badan yang muscular setaraf mereka yang pergi gym. Pergh! Jacques juga adalah seorang homeless. Jadi latihannya hanya dibuat di tepi jalan sahaja. Di bawah adalah video sekitar 2 tahun lepas berkenaan cara beliau berlatih di jalanan.

Jika beliau ingin memasuki pertandingan bina badan, Jacques akan makan banyak sayur terutamanya kacang hijau dan sawi. Dan jika beliau cukup wang, beliau akan melabur untuk membeli serbuk protein. Respect you Jacques! Apa alasan anda untuk tidak dapat susuk tubuh menawan seperti Jacques? Di bawah adalah video beliau dalam satu pertandingan bina badan baru-baru ini.


Lelaki Ikuti Kursus Selaman Meninggal Dunia Selepas Lemas Di Pulau Perhentian

Kata orang, malang tak berbau. Itulah nasib yang menimpa seorang individu yang dilaporkan meninggal dunia dalam keadaan lemas sewaktu mengikuti kursus selaman berhampiran Tokong Laut, Pulau Perhentian, Terengganu pada petang 1 Julai 2021.

Menurut Pengarah Agensi Penguatkuasaan Maritim Malaysia (APMM) Kelantan Muhd Nur Syam Asmawie Yaacob memaklumkan mayat Mohamad Abbass Shabki ditemui penduduk kampung kira-kira jam 2.40 petang.

Mayat mangsa seterusnya dibawa ke Jeti Ibu Pejabat APMM Kelantan sebelum diserahkan kepada Ibu Pejabat Polis Daerah Besut, Terengganu untuk tindakan lanjut.

Berdasarkan siasatan yang dilakukan pihak polis, dimaklumkan mangsa bersama empat rakan yang berasal dari Kelantan didapati merentas negeri tanpa kebenaran. Namun, apabila disoal kumpulan ini memaklumkan mereka ke Pulau Perhentian untuk membekalkan makanan.

Berikutan isu yang berlaku, pihak polis sedia mengambil tindakan atas kesalahan ingkar Fasa Satu Kawalan Pergerakan dalam Pelan Pemulihan Negara (PPN). Selain itu, pihak polis turut mengambil tindakan kepada pengusaha yang terlibat.

Tular pada minggu ini apabila pihak polis sedia membuka kertas siasatan selepas mendapati gambar selebriti wanita dalam bilik tahanan tersebar.

Gambar Selebriti Wanita Dalam Bilik Tahanan Tersebar, Polis Sedia Buka Kertas Siasatan

Keadaan Pusat Internet Di Kelantan Undang Persoalan Warganet


Lelaki Indonesia Ini Kagum Pada Indra Putra. Ini Sebabnya

Seorang lelaki warga Indonesia bernama Fachriy Aboe Syazwiena ini kagum dengan personaliti Indra Putra yang memberi respon positif kepada kekhuatiran penyokong/peminatnya terhadap fesyen rambut yang menyalahi hukum agama. Fachriy juga kagum dengan keprihatinan dan pengetahuan penyokong/peminat bola sepak tentang qaza.

Ini adalah terjemahan kami berdasarkan teks asal Fachriy bagi memudahkan pembacaan anda.

.:: Pemain Bola dan Supporter yang Aneh
Namanya Indra Putra, salah seorang pemain bola sepak Malaysia. Setelah dinasihati kerana memotong rambut dengan model Qaza’, dia pun segera membotakkan kepalanya. Khabarnya, dia adalah pemain yang menutup aurat (peha-lutut) ketika beraksi di padang.

“Pada yg bg nasihat n teguran kat potongan rambut sy,terima kasih banyak2..maaf pada sapa2 yg kurang senang dgan gaya rambut tersebut,sy terima teguran dngan hati terbuka,insyaallah lain masa sy akan lebih berhati2 dalam memilih fashion rambut..excited final…jom!!kita teruskan menyokong pasukan harimau malaya..demi maruah,demi malaysia!!harimau malaya bolehh!! -1nd23-.”

Sekelas pemain bola saja tahu tentang Qaza’ sebuah istilah sangat asing di telinga kebanyakan lelaki Indonesia. Ini menandakan ilmu tentang halal dan haram tersebar pula disana.

Adakah pemuda dan pemain bola Indonesia faham tentang Qaza’ ?

Ini menandakan kita masih hampa dengan ilmu syar’ie.

Berbicara tentang supporter? Aneh dan ajaib kan sekelas supporter faham tentang Qaza’? Luar biasa, kan?

Aneh juga kan mereka begitu perhatian kepada pemainnya ‘hanya’ kerana rambut?

Aneh juga kan seorang bintang bola sepak mudah menerima kebaikan dan nasihat walaupun “hanya” tentang rambut?

Hebat ya Malaysia. Nah, bagaimana dengan pemain Indonesia?

Qaza’ bermaksud mencukur sebahagian rambut di kepala dan dibiarkan sebahagian yang lain seperti gambarajah di bawah ini:

Qaza‘ ialah fesyen rambut yang dibuat sama ada mencukur di tengah kepala dan meninggalkan yang tepi, mencukur di tepi meninggalkan rambut di tengah atau mencukur rambut depan meninggalkan rambut belakang atau sebaliknya.

Jangan terkeliru, menggunting dan menipiskan tepi tidak termasuk dalam larangan.

Larangan melakukan qaza‘ ini telah disebut dengan jelas di dalam hadis daripada ‘Abdullah bin ‘Umar Radhiallahu ‘anhuma katanya yang bermaksud :

“Sesungguhnya Rasulullah Shallallahu ‘alaihi wasallam menegah daripada melakukan qaza‘ (mencukur sebahagian daripada rambut kepala).” (Hadis riwayat al-Bukhari dan Muslim)

Dalam hadis yang lain daripada ‘Abdullah bin ‘Umar Radhiallahu ‘anhuma yang bermaksud :
“Sesungguhnya Nabi Shallallahu ‘alaihi wasallam telah melihat seorang kanak-kanak yang dicukur sebahagian rambutnya dan ditinggalkan sebahagian yang lain, lalu Nabi melarang mereka berbuat demikian dan Baginda bersabda: “Kamu cukur (rambut itu) kesemuanya atau kamu tinggalkan kesemuanya (tidak mencukurnya).” (Hadis riwayat Abu Daud)

Larangan qaza’ ini terkecuali kepada mereka yang bertujuan untuk perubatan. Contoh pembedahan di kepala.

Kongsikan artikel ini dengan family & friends anda dan LIKE Facebook The Vocket di sini.


Lelaki Indonesia Ini Sekolahkan Netizen Indo Yang Tak Tahu Kewujudan Suku Melayu Di Indonesia

Seorang lelaki berasal dari Indonesia bernama Yudha Pramana bertindak ‘menyekolahkan’ seorang pengguna TikTok yang kononnya cuba untuk mengherdik rakyat Malaysia.

Perbalahan ini terjadi selepas salah seorang pengguna TikTok dengan nama Ali Hamzah memuat naik satu kandungan yang menyatakan bahawa rakyat Malaysia kini lebih gemar bertutur dalam bahasa Indonesia berbanding bahasa Melayu.

Tambah Ali lagi, semangat cintakan bahasa di Malaysia sudah mula luntur berbanding Indonesia yang masih kuat semangat negara bangsanya apabila kebanyakan rakyatnya masih bertutur di dalam bahasa Indonesia.

Yudha dalam videonya, cuba untuk membetulkan kandungan Ali yang baginya seperti suka jika bahasa Melayu itu hilang sambil menyatakan bahawa di Indonesia juga ramai yang masih bertutur dalam bahasa Melayu.

“Sebenarnya Ali, kau pun harus bangga sebab di Indonesia ini pun ada orang yang bisa berbahasa melayu. Kok ada orang berbahasa Melayu di Indonesia? kok bisa sih?

“Ini yang pertama di kalangan teman-teman, ada yang namanya kota Pontianak mayoritas rata-rata orangnya menggunakan bahasa melayu, itu di kampung saya. Terus yang kedua, di Riau pun ada yang menggunakan bahasa melayu,” katanya.

Kemudian Yudha memberikan contoh bagaimana perbezaan bahasa Melayu yang ada di Indonesia. Katanya sebahagian kawasan menggunakan O, manakala sebahagian lagi menggunakan E.

Sebagai contoh, ‘Kau mahu ke mano?’ atau ‘Dari mano?’, manakala sebahagian pula yang menggunakan E adalah seperti; ‘Mike dari mane?’ atau ‘Nak ke mane?’

“Jadi ali, di Indonesia ini kan banyak suku dan budaya ada suku melayu, ada suku minang dan banyak lagi.

“Saya lagi resah kalau suku dan budaya itu luntur dari diri saya,” katanya berpesan kepada Ali.

Video TikTok yang dimuatnaik oleh Yudha itu mendapat perhatian netizen Malaysia dan sudah ditonton lebih daripada 900,000 orang.

Kebanyakan mereka berterima kasih kepada Yudha kerana menjelaskan bahawa terdapat suku Melayu di Indonesia dan sebahagian lagi menyatakan bahawa sebenarnya orang Malaysia lebih fasih berbahasa Inggeris berbanding bahasa Indonesia.


Lelaki Ini Ajar Cara Mudah Jana RM100 Sehari Dengan Bantuan ChatGPT

ChatGPT kini menjadi bualan hangat di internet kerana sangat bijak dalam menjawab sebarang persoalan yang dilontarkan. Selain menjadi platform pertanyaan ramai, ada yang melihatnya sebagai peluang menjana pendapatan sampingan.

Menerusi akaun TikTok @coachwenghonn, beliau berkongsi cara mudah menjana pendapatan RM100 sehari dengan menggunakan platform ChatGPT tersebut. Dengan berbekalkan internet dan ChatGPT, beliau menerangkan para pengguna bakal dibayar menerusi pautan affiliate yang diwujudkan.

1. Pertama sekali, kunjungi ke portal digistore dan klik pada menu Marketplace.

2. Kemudian, pilih mana-mana segmen produk yang anda minat untuk menjual. Sebagai contoh di dalam video, beliau memilih keto meal sebagai pilihan produk jualan.

3. Seterusnya, layari laman ChatGPT dan masukkan kata kunci berkenaan tips atau maklumat berkaitan produk dalam bentuk artikel. Seperti di dalam video, beliau telah meminta ChatGPT untuk menyediakan artikel berkaitan tips keto diet.

4. Salin keseluruhan teks artikel yang disediakan oleh ChatGPT.

5. Lanjut ke portal Google Sites dan cipta satu laman baharu yang mana boleh diakses secara percuma.

6. Klik pada menu Textbox dan tampalkan artikel yang disalin daripada ChatGPT sebelum ini.

7. Selepas itu, masukkan pautan affiliate berkaitan produk yang boleh didapati daripada Shopee, Lazada, Amazon dan seumpamanya. Dengan ini, anda bakal menerima komisen bagi setiap jualan produk yang berjaya menerusi pautan yang diletakkan pada artikel.

8. Akhir sekali, klik Publish dan artikel anda bakal diterbitkan pada laman carian Google. Lakukan pada setiap hari untuk melihat peluang menjana wang yang lebih cerah. Selain platform Google Sites, anda boleh juga gunakan wordpress, medium ,vocal atau seumpamanya yang membolehkan anda membina laman web secara percuma.

Walaupun dilihat sangat mudah, anda perlu melakukan secara konsisten untuk menerima pendapatan yang diidamkan. Di samping itu, anda mestilah giat menyebarkan pautan laman yang dibina agar lebih ramai mengaksesnya dengan harapan mereka membeli barangan menerusi pautan affliate yang diletakkan.

😊Jana RM100/Hari dengan ChatGPT tanpa modal.#coachwengfyp #coachweng #coachwenghonn #carabuatduit #buatduitonline #buatduitdarirumah #chatgpt3 #chatgpt #buatduit #affiliatemarketing

Ini merupakan salah satu cara mudah untuk anda menjana pendapatan sampingan yang mana sedikit sebanyak boleh menampung pembelanjaan seharian. Kongsikan artikel ini agar lebih ramai orang berpeluang menjana pendapatan sampingan dengan menggunakan aplikasi percuma ini sahaja.


Lelaki Ini Ajarkan Cara Guna AI Untuk Membuat Perancangan Percutian Dengan Pantas

Salah satu aktiviti yang sering dilakukan bersama keluarga sewaktu musim cuti sekolah sudah semestinya pergi melawat lokasi-lokasi menarik di Malaysia. Tahukah anda kini terdapat cara guna AI untuk membuat perancangan perjalanan dengan pantas?

Oleh itu, seorang pengguna TikTok bernama @syafulmohamed telah berkongsi satu laman perancang perjalanan berasaskan AI yang boleh memudahkan anda mencari lokasi menarik dan membuat itinerari dengan tersusun.

Laman yang dimaksudkan adalah tripnotes.ai yang mana boleh diakses secara percuma oleh umum. Dengan bantuan AI, anda boleh mengetahui pelbagai lokasi dan aktiviti menarik di seluruh dunia dengan input teks sahaja. Boleh lanjut ikuti tutorial di bawah untuk ketahui lebih lanjut.

1. Lawati laman tripnotes.ai dengan klik di sini.

2. Masukkan input nama lokasi yang ingin dilawati pada ruangan carian lalu tekan Next. Sebagai contoh di bawah, kami masukkan lokasi Kuala Lumpur, Malaysia pada ruangan tersebut.

3. Kemudian, isikan pula input berkenaan soalan aktiviti atau pun lokasi menarik di Kuala Lumpur pada ruangan teks dan klik Generate.

4. Akhir sekali, anda bakal dipaparkan dengan senarai lokasi atau aktiviti menarik seperti yang dipinta. Anda boleh klik pada ikon yang tersedia pada kamera untuk melihat maklumat terperinci bagi lokasi tersebut.

Untuk makluman, platform Tripnotes.ai ini lengkap dengan informasi terkini malah disertakan maklumat terperinci seperti gambar lokasi, waktu operasi dan juga nombor pengurusan. Laman ini juga  mempunyai antaramuka yang mesra pengguna dan intuitif.

#artificialintelligence Travel Planner untuk anda cuba 🔥 #tiktokguru #learningontiktok #belajaronline #malaysiatiktok #ajarkanaku #tahukahanda #ai #jomcuba

Malah, difahamkan maklumat lokasi yang disediakan juga memang benar-benar wujud di dunia sebenar yang mana boleh dipercayai setakat ini. Oh ya, anda juga perlu menggunakan bahasa Inggeris bagi memberikan arahan kepada laman tersebut bagi mendapatkan maklumat yang lebih terperinci.

Selepas ini, anda bolehlah melakukan perancangan perjalanan yang lebih tersusun dengan pantas menerusi bantuan AI. Kongsikan artikel ini agar lebih ramai orang boleh memanfaatkan AI untuk musim cuti persekolahan akan datang.


Risau Minyak Naik Harga, Ini 6 Tip Jimat Berbelanja Untuk Peniaga Makanan

Semalam (31 Oktober 2016) diumumkan harga minyak kereta Ron95 dan diesel naik dan minyak masak yang lebih 3 kilogram (kg) pula berubah harga.

Ini semua akan memberi kesan kepada peniaga makanan dan katerer. Dalam situasi ini anda tak perlu mengeluh dan jangan marah-marah nanti berkeladak ‘kolam jiwa’.

Ini sepatutnya yang perlu anda buat mulai sekarang, banyak RM (duit) yang boleh dijimatkan jika anda membeli barang secara pukal dan banyak. Purata 15%-30% dapat jimat jika anda buat cara ini.

Jika kebiasaan anda membeli barangan dengan pihak ketiga, kenapa tidak ubah cara ini dengan membeli terus dari pembekal. Ramai sebenarnya pembekal yang memberi harga rendah dari pasaran jika anda berhubung terus dengan mereka. Juga boleh jimat 10%-20% dari perbelanjaan biasa.

Belian tunai dengan belian berhutang memang berbeza. Dengan belian hutang anda tiada kuasa untuk tawar-menawar harga barang tersebut. Pembekal akan tetapkan harga untuk anda. Jadi, selepas ini ubah cara pembelian dengan bayaran tunai sahaja.

Lepas ini kena kerja lebih sedikit, ambil harga terbaru dari pembekal dan cari harga dari beberapa orang pembekal lain. Bandingkan harga dan buat belian dari pembekal yang menawarkan harga yang sesuai dengan anda.

Sebagai contoh, anda biasa membeli minyak masak Cap Epal, oleh kerana minyak cap tersebut naik harga, pindahlah ke jenama lain seperti Cap Sawit misalnya atau yang murah daripada itu. Dan perhatikan juga berat dalam kilogram atau Liter juga kerana ia mempengaruhi harga.

Membeli melibatkan emosi, jika anda gagal mengawal emosi kemungkinan belian akan banyak dan naik. Sebelum membeli sediakan senarainya dahulu dan periksa betul-betul barangan yang ada supaya tidak membazir.

Mengeluh tidak menyelesaikan masalah, berubah dan bertindak sekarang untuk langkah lebih jimat dalam perbelanjaan perniagaan anda.


Lelaki Ini Ajarkan Cara ‘Scan’ Dan Tandatangan Dengan Mudah Menerusi iPhone

Memiliki mesin pencetak memang memudahkan urusan berkaitan dokumen di dalam seharian. Kadang-kala anda mungkin perlu scan dan tandatangan dokumen rasmi dengan  telefon pintar lalu dihantar ke orang lain.

Menerusi akaun TikTok @firdzibrahim, beliau telah mengajar cara scan dan tandatangan secara digital menerusi iPhone sahaja. Anda boleh berbuat sedemikian menggunakan aplikasi terbina yang dinamakan Notes.

1. Pergi pada ikon Notes dan tahan sehingga beberapa saat lalu klik Scan Document.

2. Halakan kamera pada kertas dokumen dan mulakan scan dengan tekan butang bulat tangkap gambar.

3. Sebaik selesai scan, tekan pada Save dan klik Scan to Files.

4. Cari dokumen yang sudah disimpan lalu dibuka.

5. Selepas itu, cari ikon pen pada penjuru bawah kanan.

6. Kemudian, pilih tandatangan anda dan masukkan pada dokumen digital itu.

7. Laraskan saiz mengikut kesesuaian ruangan tandatangan yang tersedia. Selepas itu, dokumen digital boleh disimpan dengan klik pada Done.

Selain boleh melihat dokumen digital yang disimpan, anda juga boleh berkongsi secara terus kepada kenalan menerusi emel. Menariknya, anda juga boleh menambah tandatangan serta simpan untuk dokumen seterusnya.

Scan & Signed document directly from your iPhone. Scan dan signed terus dokumen penting anda di iPhone sahaja. Mudah cepat dan pantas Jom ikut tutorial Cara untuk Scan dan Signed document from iPhone #tutorialiphone #tipsiphone #scanner #signature #notesiphone

Diharapkan dengan tutorial ini dapat memudahkan lebih ramai orang yang mungkin perlu menandatangan dokumen secara digital pada masa kelak. Kongsikan artikel ini kepada kenalan anda supaya mereka boleh memanfaatkannya.


Lelaki Ini Ambil Gambar Di Kawasan “Panas” Mengakibatkan Dia Jadi Begini

Miles Morgan, seorang jurugambar landscape menggemari kawasan yang ekstrem dan merbahayakan diri untuk mendapatkan sudut shoot yang cantik. Dia suka mencabar diri dengan kawasan yang “panas” seperti molten chocholate cake. Dia pernah memberitahu sesuatu telah terjadi pada kasut dan tripod kameranya tetapi tiada bukti.

Kini, seorang lagi jurugambar yang memiliki minat dan kecenderungan yang sama telah dirakamkan detik-detiknya berada di kawasan tersebut. Dia ialah Kawika Singson. Perisitwa itu telah dirakam oleh rakannya bernama Chris Hirata.

Kawasan yang dimaksudkan itu adalah kawasan gunung berapi yang lavanya masih mencurah keluar dari perut bumi. Mereka merisikokan nyawa untuk mendapatkan gambar yang menarik di kawasan tersebut. Antara cabarannya adalah ini:

Kasut dan kaki tripod kamera merasai kehangatan haba permukaan tanah sehingga akhirnya ia disambar api kepanasan lava.

Bayangkan kuali yang baru diletakkan di atas api dapur dan kemudian letak pula kaki anda di atasnya. Huhu. Panassss!!!


Lelaki Ini Bakar Mercedes AMG GT 63 Berharga RM 1.7 Juta Demi Konten YouTube

Bintang YouTube dari Rusia, ЛИТВИН atau lebih dikenali sebagai Misha telah bertindak membakar Mercedes AMG GT 63 yang berharga RM 1.7 juta demi konten saluran YouTube miliknya.

Video berdurasi selama 7 minit tersebut yang dimuat naik pada 24 Oktober lalu telah mendapat pelbagai reaksi netizen dan telah ditonton lebih 9,000 orang. Kebanyakan daripada mereka terkejut dengan tindakan beliau membakar kereta tersebut.

Sesetengah daripada mereka menyatakan bahawa, “Blogger Amerika menghancurkan iPhone – blogger Rusia membakar Mercedes.” Yang lain menambah, “Saya tidak senang duduk dengan cara dia membakar kereta.”

Perkara ini mungkin tidak elok untuk ditiru, tetapi jika anda datang dari latar belakang orang kaya dan mempunyai kereta Mercedes lebih di rumah, apa salahnya mencuba, kerana zaman sekarang, siapa yang dapat mencipta konten yang luar biasa, dia dianggap ‘hebat’ – atau sebenarnya pendek akal.

Terdahulu, pasangan yang berasal dari Syria telah menyewa Burj Khalifa dengan harga RM380,000 bagi mendedahkan jantina anak mereka. Klik pautan di bawah untuk membaca.

Sewa Burj Khalifa Untuk Dedah Jantina Anak, Pasangan Ini Habiskan RM380,000 Demi Konten YouTube

YouTuber Terkenal Hilangkan Diri Selepas Pesan 20 Burger Semata-Mata Untuk Konten ‘Prank’?

Hanya Untuk Konten YouTube, Kisah Gadis Jawab Peperiksaan Atas Pokok Disahkan Palsu


Mahu Mudahkan Guru, Lelaki Ini Hasilkan Aplikasi ‘Datang.my’ Bagi Merekod Kehadiran Pelajar

Umum tahu tidak lama lagi pelajar tingkatan lima dan enam bakal kembali ke sekolah setelah sekian lama berikutan wabak COVID-19. Kehadiran pelajar pada kali ini nampaknya sedikit berbeza dengan adanya SOP yang perlu diikuti sepanjang Perintah Kawalan Pergerakan Pemulihan (PKPP) berlangsung.

Dalam usaha untuk memudahkan para guru, seorang penuntut ljazah Sarjana Muda Kejuruteraan Perisian Universiti Tenaga Nasional (UNITEN), Muhammad Akif Rabbani Ab Rashid hadir dengan sebuah aplikasi yang dinamakan sebagai Datang.my.

Hadir dengan nama yang mudah diingat seiring dengan menjemput para pelajar ke sekolah semula, aplikasi ini bakal memudahkan merekodkan kehadiran pelajar menggunakan telefon pintar tanpa perlu mencatat secara manual.

Dalam erti kata lain, para guru hanya perlu mengimbas kod QR yang diberikan kepada para pelajar yang dibawa mereka setiap kali hadir ke sekolah menggunakan aplikasi Datang.my. Selain itu, para guru juga hanya perlu mencatat suhu para pelajar terus menerusi aplikasi berbanding mencatatnya pada buku.

Difahamkan idea untuk menghasilkan aplikasi ini tercetus apabila beliau menerima sebuah kiriman mesej daripada seorang guru bertanyakan mengenai sistem untuk merekodkan suhu serta kehadiran pelajar. Beliau kemudiannya tidak mengambil masa panjang untuk menghasilkan aplikasi ini untuk kemudahan ramai.

Siapa sangka, siap sahaja aplikasi ini dibangunkan, Datang.my tidak perlu menunggu lama untuk digunakan oleh lebih 20 sekolah yang mendaftar serta memuat turun aplikasi yang tersedia di Google Play Store ini.

Malah, tidak mengejutkan buat beliau selepas mendapati kini lebih 300 sekolah telah mendaftar untuk menggunakan aplikasi yang baru sahaja dibangunkan ini.

Menurut beliau, aplikasi yang dibangunkan tidak hanya tertakluk kepada penggunaan pelajar di sekolah semata-mata, malah pejabat atau syarikat juga dapat menggunakannya. Tahniah diucapkan buat Akif Rabbani atas hasil usaha membangunkan aplikasi yang dapat memanfaatkan ramai ini.

Tular pada minggu lalu, apabila usaha lelaki ini menanam batu nisan pada jalan berlubang akhirnya mendapat perhatian serta dibaiki dalam tempoh yang singkat. Turut dikongsikan, kisah kejayaan pengasas SugarBomb.

Berkat Lelaki Ini Tanam Batu Nisan, Jalan Berlubang Akhirnya Dibaiki Tidak Sampai 12 Jam

Bermula Dari Belakang Rumah Hingga Miliki 3 Buah Kilang, Lelaki Ini Kongsi Suka Duka Bina Empayar SugarBomb


Lelaki Ini Beli Buah Epal Secara ‘Online’, Tetapi Yang Dihantar iPhone SE Dari Apple

Isu penghantaran barang yang salah semasa membeli-belah dalam talian masih merupakan satu isu yang besar dan sering berlaku. Namun bagi Nick James, apa yang berlaku kepadanya dianggap sebagai keajaiban.

Lelaki berusia 50 tahun sebelum ini berhasrat untuk membeli buah epal di laman pasar raya dalam talian, Tesco. Tetapi ketika mahu mengambil barangan yang ditempah, dia tidak menyangka bahawa apa yang diterima olehnya bukanlah sebiji buah epal, tetapi iPhone SE tahun 2020.

Nick memuat naik ceritanya dilaman Twitter dan berkata bahawa ketika dia membuka beg belanja dan tidak menyangka menjumpai kotak iPhone SE di dalamnya.

A big thanks this week to @Tesco & @tescomobile. On Wednesday evening we went to pick up our click and collect order and had a little surprise in there – an Apple iPhone SE. Apparently we ordered apples and randomly got an apple iphone! Made my sons week! 😁 #tesco #substitute pic.twitter.com/Mo8rZoAUwD

— Nick James (@TreedomTW1) April 10, 2021

“Kami sebenarnya memesan epal dan benar-benar mendapat iPhone dari Apple! Ini mengejutkan anak saya,” kata Nick menerusi catatan di Twitter.

Sebenarnya, kejutan yang diterima oleh James adalah sebahagian daripada promosi yang dijalankan oleh Tesco. Promosi ini dinamakan “pengganti super” yang akan menggantikan barang runcit dengan barang yang menarik.

Kejutan ini memilih para pelanggan Tesco yang bertuah secara rawak. Bukan hanya iPhone, Tesco juga memberikan kejutan dalam bentuk meja dan AirPod sebagai sebahagian daripada promosi ini.

Ambil inspirasi dari Masjid Nabawi, iPhone 12 Pro Max ini dijual pada harga RM32,377. Klik pautan di bawah untuk membaca.

Ambil Inspirasi Dari Masjid Nabawi, iPhone 12 Pro Max Ini Dijual Pada Harga RM32,377


Lelaki Ini Beri Hantaran Di Luar Norma Masyarakat Melayu

Barang hantaran antara perkara wajib yang disediakan di dalam sebuah majlis perkahwinan orang Melayu. Sebenarnya tak wajib pun dari segi agama, tapi dalam adat ia wujud.

Barang hantaran adalah hadiah pertama dari suami/isteri kepada pasangannya. Ada sesetengahnya menjadikan hantaran sebagai satu simbolik permulaan kehidupan bersama.

Contohnya kisah lelaki ini yang telah memberi barangan hantaran di luar kebiasaan masyarakat Melayu. Idea dan tindakannya itu telah didorong oleh perkongsian Dr Azizul Azli Ahmad di Facebook.

Dr Azizul sering berkongsi tentang kewangan dan hartanah sehingga menarik beribu orang menjadi followers.

Rentetan itu dia telah berkongsi kisahnya dengan Dr Azizul dan mendapat banyak respon positif. Ini komen Dr Azizul:

1. Pemuda ini memang berjiwa kental, bukan senang nak yakinkan keluarga, ibubapa, pasangan kita hantaran yang lain dari biasa.

2. Berhijrah dan buat sesuatu yang luar biasa bukan semudah bagai dikata, ia perlu dikota.

3. Nak letak buku sebagai hantaran perkahwinan tak semua orang boleh terima.

4. Sehari sebelum akad nikah, pemuda mulia ini datang bersarapan dengan saya difakulti, saya dapat rasakan ‘neves’ bakal menjadi suami mulia itu ada.

5. Wawasannya sebagai suami sangat luar biasa, hantarannya adalah benda yang telah sedia ada. Barang yang dia pernah guna dikotakkan semula, ia bukan dosa katanya.

6. Yang penting katanya kehidupan lepas perkahwinan yang akan dibina, bukan membazir benda yang bukan sepatutnya.

7. Kita tak boleh mengubah budaya dan adat kita, tetapi kita boleh ubah diri kita.

Bukan itu sahaja, oleh kerana antara buku yang dijadikan hantaran itu adalah buku tulisan Faizul Ridzuan, penulisnya gembira dan menulis ini buat pasangan tersebut:

Gila apa mamat ini? Orang lain bagi cokelat Fero Roche yang sedap, dia bagi buku terpakai kepada isteri.

Orang lain berhutang personal loan semaksima yang boleh untuk beli barang hantaran, dia pilih nak tajamkan minda pasangan beliau.

Orang lain bagi buku SuamiKu Sotong Tangan 18, dia bagi buku pasal pelaburan hartanah. Kapitalis sungguh.

Orang lain punya sweet menyewa Limo berbagai, mamat ni pula nampak seperti tak romantik langsung.

Tidak apa Zul, pasti ramai yang mengecam. Biarlah mereka, sebab mereka lebih suka bayar personal loan 10 tahun untuk kahwin dari pandaikan pasangan masing masing dan melabur awal.

Tahniah atas keberanian anda dan semoga perkahwinan anda kekal sepanjang hayat. Kahwin tu hanya sehari dua, yang penting adalah kehidupan kita selepas berkahwin.

Tiada gunanya jadi raja sehari tapi berhutang 10 tahun.

Kedua-duanya memuji lelaki ini dan pasangannya kerana berani melakukan sesuatu yang di luar kebiasaan tapi bermanfaat untuk mereka di masa depan.

Dulu pernah jugalah terbayangkan hantaran dalam bentuk emas, insurans, premium BSN, ASB, geran tanah dan sebagainya for long term benefits. Eh!

Bagaimana dengan anda? Kongsikan dengan kami pendapat dan pengalaman anda di sini.


Lelaki Ini Berikan 5 Panduan Untuk Kenali Peluang Pelaburan Sontot. #2 Paling Lejen

Nota Editor : Perkongsian ini asalnya adalah dari fb wall Faizul Ridzuan, seorang pelabur hartanah yang berjaya. Beliau juga sering menganjurkan seminar hartanah bersama beberapa orang lagi rakan beliau yang juga dikalangan mereka yang terlibat secara serius dalam pelaburan hartanah. Harapan kami artikel ini dapat membantu anda untuk lebih berhati-hati dalam mencari peluang pelaburan yang sah.

Saya tengah dalam perjalanan ke JB untuk penuhi jemputan memberi taklimat mengenai pasaran hartanah 2015 dan nak buat beberapa sesi 1-ON-1. So tengah boring dalam kereta saya nak berkongsi sikit pandangan saya mengenai pelabur sebenar dan pelabur penyontot.

Baru ni saya tengok banyak post-post yang kelakar. Suruh masuk bisnes atau pelaburan itu ini dengan modus operandi standard seperti berikut :

1. Gunakan agama dan ayat-ayat hebat seperti Nabi galakkan berniaga, pembangunan ummah blah blah.

2. Tayang kereta “mewah” yang semua orang tahu merupakan satu liabiliti sebenarnya. Paling best ialah jenis yang pijak-pijak kereta mewah.

3. Tunjuk dokumen yang kononnya mereka rumah sampai 5-10 sekaligus.

4. Tunjuk mereka bershopping dan pakai pakaian mewah

Realitiya, mereka ni sebenarnya penjual yang menjual mimpi dan impian. Bak kata orang putih, selling your success. Memang tak salah pun nak menjual sukses tapi banyak yang menjanjikan duit senang utk menarik pelabur. Paling sedih, ada yang buat skim cepat kaya/cepat sontot untuk menipu orang sebangsa dan seagama.

Nak tengok apa rupa pelabur sebenar? Tengok gambar ni.

Mamat ni yang merupakan client FAR CAPITAL dan kawan sekolah saya. Beli rumah bawah market value di KL harga 500k walhal bank value 580k. Apa pakaian beliau ketika nak beli hartanah setengah juta? Cuma jeans, tshirt biasa.

Dan kalau korang perasan muka dia habis penuh sticker kartun sebab beliau tengah bermain dengan budak. Agent pun tak habis-habis gelak kat dia sebab kelakar sangat orang melabur dengan muka penuh dengan stiker kartun. In fact dia mula-mula tak bagi saya ambik gambar ni tapi saya cakap banyak org boleh belajar dari dia.

Realitinya, pelabur sebenar jarang yang nak menunjuk dan memberitahu satu dunia yang dia ni pelabur. Kalau korang nampak orang yang tiap-tiap hari keje dia menjual sukses tu, hati-hati sikit la. Orang yang betul-betul sukses boleh terangkan sepenuhnya dengan teliti kenapa dia boleh berjaya dan dia orang ni malas nak terangkan kecuali la kena paksa.

Saya tengok orang yang menjual sukses dia tak boleh nak jelaskan dengan terperinci kenapa dia sukses. Dia akan cakap senang je asalkan korang follow dia and tak banyak tanya. Kalau tanya banyak banyak dia orang ni cepat sentap.

Apa-apa pun, sebelum melabur dalam apa-apa pun, belajar dan cari ilmu dulu. Dalam dunia ni takde shortcut. Nak buat duit susah, tapi nak belanjakan atau hilangkan duit memang senang. Saya belajar 2 tahun tiap-tiap malam 2-3 jam sehari sebelum beli rumah pertama. Lepas dah ada ilmu, tak susah nak buat duit.

Dunia ni penuh dengan orang pemalas, dan tak mahu cari ilmu. Sebab tu tak ramai yang kaya dan diorang ni la paling senang kena tipu dengan skim-skim cepat kaya/cepat sontot. Ambil personal loan beratus ribu untuk kononnya melabur, akhirnya semua duit terlebur dan hilang.

Orang yang tak nak luangkan masa untuk cari ilmu, biasanya akan bayar kejahilan mereka tu dengan duit hasil penat lelah. Bak kata org putih :

If you think education is expensive, try ignorace.

Kalau anda fikir cari ilmu itu mahal, cuba kejahilan.


Lelaki Ini Berikrar Tak Ikut Amalan Syaitan Selepas Lihat Tingkah Laku Seseorang

Saya perhati sahaja brader tu. Paip air dibuka kecil dan usai titisan perlahan air mula mengalir cepat-cepat ditadah airnya dengan sebelah tangan sahaja kemudian bila mulai penuh maka ditutup kembali paip tersebut.

Dengan air tadahan cekupan sebelah tangan tadi beliau membasuh kedua tangannya dan diulang lagi. Kemudian mukanya pula, diulang lagi seterusnya lengannya pula. Begitulah seterusnya sehingga selesai wudhunya.

Itulah yang dilakukan oleh seorang lelaki berbangsa asing ketika mengambil wudhu di sebuah masjid yang agak mewah dan senibina yang indah serta deretan kereta yang juga cantik dan mewah.

Lelaki itu melakukan semuanya dengan cukup tertib. Tidak langsung beliau cuba membazir walau setitik air ketika berwudhu. Masya Allah.

Dikala ada tempat yang tiada air, ramai juga yang bermewah-mewah dengan air, berwudhu seperti mahu mandi dengan paip dibuka sekuat dan sederas yang mungkin sampaikan airnya terpercik-percik kepada orang sebelah.

Lelaki ini pula dengan tenang berwudhu tanpa membazir. Saya terpukul ketika menyaksikannya. Saya ingat saya sudah cukup berjimat dengan bukaan air paip yang paling kecil.

Rupa-rupanya ada orang lagi berjimat dengan menutup air setiap kali melaksanakan rukun wudhu agar air tidak terus mengalir dan terbazir. Masya Allah.

Saya yakin air yang digunakan oleh brader tersebut tak sampai segayung kecil pun atau hanya memenuhi saiz segelas jus tembikai di kedai tomyam.

Inilah jenis manusia dan hamba Allah yang tahu menghargai dan mensyukuri nikmat tuhan serta mengamalkan ajaran Islam sebaik yang mungkin.

Kita bagaimana? Adakah kita menghargai dan mensyukuri nikmatnya? Kenapa kita bermewah-mewah dengan nikmat air yang diberikan sehingga tanpa sedar kita melakukan pembaziran?

Terlalu banyak bentuk pembaziran lain yang kita lakukan di dalam kehidupan kita seharian dan membazir air melalui wudhu adalah salah satunya.

Ini adalah antara sebahagian sikap-sikap yang telah sebati dan menjadi budaya di dalam masyarakat yang pernah saya tulis dan kupas di dalam buku saya “Mentaliti Jamban”.

Semoga kisah ini menjadi tauladan kepada diri saya dan kita semua agar lebih menghargai sumber dan nikmat yang dikurniakan oleh Allah SWT kepada kita.

Jika anda juga seorang yang berwudhu dengan air yang sangat banyak, maka belajarlah untuk kurangkan. Buka paip dengan kecil dan perlahan cukuplah. Usahlah kita terus membazir dan mengikut amalan syaitan.


Lihat Bagaimana Lelaki Ini ‘Memperoleh’ RM424,940 Hanya Dengan Mengutip Sampah

Hari bertuah seseorang datang tanpa disangka-sangka. Kadang tuah datang bergolek, sampai sakit badan kita atau ada juga yang datang menyapa dengan baik. Itu rezeki kita dan itulah rezeki dia.

Begitu juga dengan hari bertuah seorang pengutip sampah di bandar Toyota City, Aichi Prefecture apabila beliau menemui 11.27 juta yen (RM424,940) secara tunai di tempat pelupusan sampah, lapor Tokyo Reporter pada petang 12 Februari hari kejadian.

Lelaki yang tidak disebutkan namanya atas faktor keselamatan dilaporkan menjumpai 1,118 helai 10,000 yen, 15 helai 5,000 yen, dan 15 helai 1,000 yen.

“Dalam 20 tahun melakukan kerja ini, ini adalah pengalaman pertama saya,” kata beliau ketika mengulas lanjut bagaimana beliau berjaya menemui sejumlah besar wang ini.

Beliau memberitahu kepada Fuji News Network, bahawa beliau tertanya-tanya adakah wang ini palsu ketika pertama kali menjumpainya, kerana terdapat satu sampul yang ditanda tahun 2007 – tahun ini tiada lagi teknologi anti-pemalsuan.

Tanpa berfikir panjang, lelaki tersebut terus melaporkan perkara ini kepada pihak polis dan menyerahkan wang kepada pihak berkuasa tempatan. Polis Toyota pula dilaporkan masih hairan daripada mana wang ini hadir. Mereka juga telah mengesahkan bahawa duit tersebut adalah original dan bukan copy ori.

Sekarang, lelaki tanpa nama mempunyai masa tiga bulan untuk menghubungi polis bagi menuntut kembali wang tersebut.

Manakala bagi pihak berkuasa bandar, mereka percaya bahawa wang ini tiba di tempat pembuangan sampah sekitar 10 dan 11 Februari.

Green Clean Fujinooka adalah syarikat yang bertanggungjawab mengendali sampah di sekitar Toyota City. Mereka memungut semua sampah termasuk logam, peralatan berat dan perabot. Pada Isnin dan Selasa, mereka menerima kira-kira 100 tan sampah.

Orang Jepun terkenal dengan perkara pelik. Mahu tahu lebih? Klik pautan di bawah.

‘Perfume’ Dengan Aroma Gadis Sekolah Sedang Jadi Kegilaan Lelaki Jepun

Coronavirus Buat Rakyat Jepun ‘Cemburu’ Cara Kerajaan Malaysia Jaga Kebajikan Rakyat